Ez a dokumentum a(z) Eptifibatide Accord jóváhagyott kísérőirata, amelybe ki vannak emelve az előző eljárás óta a kísérőiratot érintő változások (EMA/VR/0000254111).

További információ az Európai Gyógyszerügynökség honlapján található: https://www.ema.europa.eu/en/medicines/human/EPAR/eptifibatide-accord 





























I. MELLÉKLET

ALKALMAZÁSI ELŐÍRÁS


1.	A GYÓGYSZER NEVE

Eptifibatide Accord 0,75 mg/ml oldatos infúzió


2.	MINŐSÉGI ÉS MENNYISÉGI ÖSSZETÉTEL

Az oldatos infúzió 0,75 mg eptifibatidet tartalmaz milliliterenként.

Egy 100 ml-es injekciós üveg oldatos infúzió 75 mg eptifibatidet tartalmaz.

Ismert hatású segédanyag:
Üvegenként 172 mg (7,5 mmol) nátriumot tartalmaz.

A segédanyagok teljes listáját lásd a 6.1 pontban.


3.	GYÓGYSZERFORMA

Oldatos infúzió.

Tiszta, színtelen oldat.


4.	KLINIKAI JELLEMZŐK

4.1	Terápiás javallatok

Az Eptifibatide Accord acetilszalicilsavval és frakcionálatlan heparinnal történő alkalmazásra készült.

Az Eptifibatide Accord a korai myocardialis infarctus megelőzésére szolgál instabil anginában vagy non-Q infarktusban szenvedő felnőtteknél, ha az utolsó mellkasi fájdalom 24 órán belül jelentkezett és elektrokardiogram (EKG) eltéréssel és/vagy szívenzim emelkedéssel járt.

Az Eptifibatide Accord-kezelés azon betegek számára a legelőnyösebb, akiknél jelentős a myocardialis infarctus kialakulásának a veszélye a heveny anginás panaszok jelentkezését követő 3‑4 napos időszakban, beleértve a korai PTCA-ra (percutan transluminalis coronaria angioplasticára) szoruló betegeket is (lásd 5.1 pont).

4.2	Adagolás és alkalmazás

Ez a készítmény csak kórházi felhasználásra szolgál és csak olyan szakorvos alkalmazhatja, aki jártas akut coronaria-szindrómák kezelésében.

Az Eptifibatide Accord oldatos infúziót az Eptifibatide Accord oldatos injekcióval együtt kell alkalmazni.

Heparin egyidejű adása ajánlott, ha az nem ellenjavallt valamilyen okból, például az anamnézisben szereplő, a heparin alkalmazásával összefüggő thrombocytopenia miatt (lásd „Heparin adás”, 4.4 pont). Az Eptifibatide Accord acetilszalicilsavval történő együttadásra is alkalmas, tekintve, hogy az az akut coronaria szindrómában szenvedő betegek standard kezelésének része, amennyiben adása nem ellenjavallt.

Adagolás

Felnőttek ( 18  év felett) instabil anginával (UA) vagy non-Q myocardialis infarctussal (NQMI)
A diagnózis felállítása után az ajánlott adag 180 mikrogramm/ttkg/perc intravénás bólusban amilyen hamar csak lehet, amit legfeljebb 72 óráig tartó folyamatos infúzió követ 2 mikrogramm/ttkg/perc adagban a koszorúér bypass graft műtét (CABG) elkezdéséig, vagy a kórházból történő elbocsátásig (amelyik először bekövetkezik). Ha az eptifibatid alkalmazásának ideje alatt perkután koszorúér intervenciót (PCI) végeznek, az infúziót a PCI-t követően 20-24 óráig folytatni kell, a kezelés teljes időtartama 96 óra lehet.

Sürgősségi vagy szemi-elektív műtétek
Ha a betegnek sürgősségi ellátásra vagy sürgős szívsebészeti beavatkozásra van szüksége az eptifibatid-kezelés folyamán, az infúziót azonnal le kell állítani. Ha a beteg szemi-elektív műtétre kerül, az eptifibatid infúziót úgy kell leállítani, hogy a thrombocyta funkció visszatérhessen a normál tartományba.

Májkárosodás
A májkárosodásban szenvedő betegre vonatkozó tapasztalat nagyon korlátozott. Azoknak a májkárosodásban szenvedő betegeknek, akiknek a véralvadása érintett lehet, csak elővigyázatossággal adható (lásd 4.3 pont, prothrombin idő). Klinikailag jelentős májkárosodásban szenvedő betegeknek ellenjavallt.

Vesekárosodás
Vesekárosodásban szenvedő betegeknek (kreatinin-clearance ≥ 30 - < 50 ml/perc) 180 mikrogramm/ttkg adása javasolt intravénás bolusban, melyet 1,0 mikrogramm/ttkg/perc adagú folyamatos infúzió követ a kezelés egész időtartama alatt. Ez az ajánlás farmakodinámiás és farmakokinetikai adatokon alapul. Ugyanakkor a rendelkezésre álló klinikai evidenciák nem alkalmasak annak megerősítésére, hogy ez a dózismódosítás változatlan terápiás hasznot eredményez (lásd 5.1 pont). Súlyos vesekárosodásban szenvedő betegek esetében az alkalmazása ellenjavallt (lásd 4.3 pont).

Gyermekek és serdülők
Az eptifibatid biztonságosságát és hatásosságát 18 évesnél fiatalabb gyermekek és serdülők esetében nem igazolták. Nincsenek rendelkezésre álló adatok.

Az alkalmazás módja

Intravénás alkalmazásra.

A gyógyszer alkalmazás előtti hígítására vonatkozó utasításokat lásd a 6.6 pontban.

4.3	Ellenjavallatok

Nem alkalmazható az Eptifibatide Accord‑kezelés a következő esetekben:
-	a készítmény hatóanyagával vagy a 6.1 pontban felsorolt, bármely segédanyagával szembeni túlérzékenység; 
-	bizonyított gastrointestinalis vérzés, jelentős húgy-ivarszervi vérzés, illetve egyéb kóros vérzés a kezelést megelőző 30 napban;
-	a kórelőzményben szereplő, a kezelést megelőző 30 napon belül kialakult stroke vagy bármilyen vérzéses stroke az anamnézisben;
-	a kórelőzményben szereplő ismert intracranialis betegség (daganat, arteriovenosus malformáció, aneurysma);
-	a kezelést megelőző 6 hetes időszakban elvégzett jelentős műtét vagy elszenvedett súlyos trauma;
-	a kórelőzményben szereplő vérzéses diathesis;
-	thrombocytopenia (< 100 000 sejt/mm3);
-	prothrombin idő hosszabb, mint a kontroll 1,2-szerese vagy a Nemzetközi Normalizált Arány (INR)  2,0;
-	súlyos hypertonia (szisztolés vérnyomás > 200 Hgmm, vagy a diasztolés vérnyomás > 110 Hgmm antihypertenzív kezelés mellett);
-	súlyos vesekárosodás (kreatinin-clearance < 30 ml/perc), vagy ha a beteg dialízisre szorul;
-	klinikailag jelentős májkárosodás;
-	egyéb parenterális glikoprotein (GP) IIb/IIIa inhibitor egyidejű alkalmazása, vagy ha ezt tervezik.


4.4	Különleges figyelmeztetések és az alkalmazással kapcsolatos óvintézkedések

Vérzés
Az Eptifibatide Accord olyan antithrombotikus gyógyszer, amely a thrombocyta aggregáció gátlásán keresztül hat, ezért a betegeknél a kezelés ideje alatt a vérzés jeleire figyelni kell (lásd 4.8 pont). A nőknél, időseknél, alacsony testtömegű vagy közepesen súlyos vesekárosodásban szenvedő (kreatinin‑clearance > 30 - < 50 ml/perc) betegeknél fokozott lehet a vérzésveszély, ezért az ilyen betegeket a vérzés szempontjából gondosan kell monitorozni.

Fokozott vérzésveszély megfigyelhető azoknál a betegeknél is, akiknél korán (pl. mindjárt a diagnózis felállítása után) elkezdik az eptifibatid adását, azokhoz képest, akik közvetlenül a PCI előtt kapják, amint az az EARLY ACS vizsgálatban látható. Az EU‑ban jóváhagyott adagolástól eltérően, ebben a vizsgálatban minden beteg kétszeri bolust kapott az infúzió előtt (lásd 5.1 pont),

Perkután artéria beavatkozásokra kerülő betegeknél a vérzés leggyakrabban az artériaszúrás helyén jelentkezik. Minden lehetséges vérzésforrást (pl. a katéterek bevezetési helyeit, az artériás-, vénás- vagy tűszúrási pontokat, sebeket, a tápcsatornát és a húgy-ivarszerveket) gondosan figyelni kell. Egyéb lehetséges vérzésforrásokra, mint a központi és perifériás idegrendszer és a retroperitoneum, szintén gondolni kell.

Mivel az Eptifibatide Accord gátolja a thrombocyta aggregációt, elővigyázatosság szükséges, ha olyan gyógyszerekkel adják együtt, amelyek befolyásolják a véralvadást, mint például a tiklopidin, a klopidogrel, a thrombolitikus gyógyszerek, az orális antikoagulánsok, a dextrán oldatok, az adenozin, a szulfinpirazon, a prosztaciklin, a nem-szteroid gyulladáscsökkentő gyógyszerek vagy a dipiridamol (lásd 4.5 pont).

Az eptifibatid és az alacsony molekulatömegű heparinok együttes alkalmazására vonatkozóan nincs tapasztalat.

Csak korlátozott terápiás tapasztalat áll rendelkezésre az eptifibatiddel olyan betegeknél, akiknél a thrombolitikus kezelés általában ajánlott (pl. akut transzmurális myocardialis infarktus új kóros Q-hullámmal, vagy elevált ST-szakasz vagy bal Tawara-szárblokk az EKG-n). Ezért az Eptifibatide Accord alkalmazása ilyen körülmények között nem ajánlott (lásd 4.5 pont).

Azonnal le kell állítani az Eptifibatide Accord infúziót, ha thrombolitikus kezelést szükségessé tevő körülmény merül fel, vagy a betegnek CABG műtétre kell kerülnie, vagy intraaortikus ballonpumpára van szüksége.

Ha súlyos, nyomással nem szüntethető vérzés jelentkezik, azonnal le kell állítani az Eptifibatide Accord infúziót és az egyidejűleg adott nem frakcionált heparint is.

Artériás beavatkozások
Az eptifibatide-kezelés alatt jelentősen megnő a vérzések száma, különösen a femorális artéria környékén, ahol a katéter hüvelyét bevezetik. Vigyázni kell, hogy csak az artéria elülső falát szúrják meg. Az artériás hüvelyt akkor lehet eltávolítani, ha az alvadás visszatért a normál értékre (pl. az aktivált alvadási idő [ACT] kevesebb, mint 180 másodperc (rendszerint 2 ‑ 6 órával a heparin kezelés leállítása után). A bevezető hüvely eltávolítását követően gondos vérzéscsillapítást kell biztosítani szoros megfigyelés mellett.

Thrombocytopenia és a GP IIb/IIIa inhibitorokkal összefüggő immunogenitás
Az Eptifibatide Accord gátolja a thrombocytaaggregációt, de úgy tűnik, hogy a thrombocyták életképességét nem befolyásolja. Ahogy a klinikai vizsgálatokban kimutatták, a thrombocytopenia gyakorisága alacsony, és az eptifibatiddel vagy a placebóval kezelt betegeknél hasonló. Thrombocytopeniát - beleértve az akut, súlyos thrombocytopeniát - figyeltek meg az eptifibatid forgalomba hozatalt követő alkalmazása során (lásd 4.8 pont).

A mechanizmus (legyen akár immun- és/vagy nem immunmediált), melynek révén az eptifibatid kiválthatja a thrombocytopeniát, nem teljesen ismert. Mindazonáltal, az eptifibatid‑kezelés olyan antitestek előfordulásával járt együtt, melyek felismerik az eptifibatid által elfoglalt GP IIb/IIIa‑t, ez pedig immunmediált mechanizmusra utal. A GP IIb/IIIa inhibitor első beadását követően előforduló thrombocytopenia magyarázható lehet azzal a ténnyel, hogy az antitestek egyes egészséges személyekben természetes módon jelen vannak.

Mivel akár valamely GP IIb/IIIa ligand‑mimetikus gyógyszer (mint az abciximab vagy az eptifibatid) ismételt alkalmazásához, akár egy GP IIb/IIIa inhibitor első beadásához társulhatnak immunmediált thrombocytopeniás reakciók, rendszeres ellenőrzés szükséges, azaz a vérlemezkeszámot a kezelés előtt, majd a beadást követően 6 órán belül, továbbá ezután naponta legalább egyszer ellenőrizni kell a kezelés során, valamint váratlan vérzési hajlam klinikai jeleinek megjelenése esetén azonnal.

Ha a thrombocytaszám igazoltan 100 000/mm3 alá csökken, vagy akut, súlyos thrombocytopeniát figyelnek meg, mérlegelni kell minden, ismerten vagy gyaníthatóan thrombocytopeniás hatással rendelkező gyógyszer (pl. eptifibatid, heparin és klopidogrél) alkalmazásának azonnali felfüggesztését. A vérlemezke transzfúzió adásának olyan klinikai döntésen kell alapulnia, amely egyéni elbírálást vesz figyelembe.
Azoknál a betegeknél, akik korábban más parenterális GP IIb/IIIa inhibitorok adására immunmediált thrombocytopeniával reagáltak, nincs adat az eptifibatid alkalmazásával. Ezért nem ajánlott eptifibatidet adni olyan betegeknek, akiknél korábban GP IIb/IIIa inhibitorokkal, köztük eptifibatiddel kapcsolatatban immunmediált thrombocytopeniát tapasztaltak.

Heparin adása
A heparin adása ajánlott, ha ellenjavallatok (pl. a heparin alkalmazásával összefüggésben kialakult thrombocytopenia az anamnézisben) nem állnak fenn.

UA/NQMI:  70 kg-os betegeknél 5000 egység bólus adása ajánlott, amit folyamatos intravénás infúzió követ 1000 egység/órával. Ha a beteg testsúlya kevesebb 70 kg-nál, 60 egység/ttkg bólus ajánlott, amit 12 egység/ttkg/óra infúzió követ. Az aktivált parciális tromboplasztin időt (aPTT) kell monitorozni, és 50 és 70 másodperc között kell tartani; 70 másodperc felett a vérzés kockázata fokozódhat.

Ha UA/NQMI esetén PCI-t végeznek, az aktivált alvadási időt (ACT) kell monitorozni és az értékét 300-350 másodperc között tartani. Le kell állítani a heparin adását, ha az ACT meghaladja a 300 másodpercet; nem adható addig, míg az ACT 300 másodperc alá nem csökken.

A laboratóriumi értékek monitorozása
Az Eptifibatide Accord infúzió alkalmazása előtt a következő laboratóriumi vizsgálatok elvégzése ajánlott a fennálló véralvadási zavarok kimutatására: prothrombin idő (PT) és aPTT, szérum-kreatinin, thrombocytaszám, hemoglobin és hematokrit érték. A hemoglobin, a hematokrit értéket és thrombocytaszámot monitorozni kell a kezelés kezdetét követően 6 órával, és a kezelés ideje alatt legalább naponta egyszer (vagy gyakrabban, ha jelentős csökkenés van). Ha a thrombocytaszám 100 000/mm3 alá csökken, további thrombocytaszám meghatározások szükségesek a pseudothrombocytopenia kizárására. Állítsa le a nem frakcionált heparin adását. PCI-re kerülő betegeknél az ACT-is mérni kell.

Nátrium
Ez a gyógyszer üvegenként 172 mg nátriumot tartalmaz, amely felnőtteknél megfelel a WHO által javasolt napi maximum 2 g nátriumbevitel 8,6%-ának.  

4.5	Gyógyszerkölcsönhatások és egyéb interakciók

Warfarin és dipiridamol
Az eptifibatid valószínűleg nem növeli a warfarin és a dipiridamol egyidejű adásával összefüggő nagyobb vagy kisebb vérzés veszélyét. Azoknál az eptifibatiddel kezelt betegeknél, akiknek a prothrombin ideje (PT) > 14,5 másodperc volt, és egyidejűleg warfarint kaptak, nem észlelték a vérzésveszély fokozódását.

Eptifibatid és thrombolyticus szerek
Thrombolytikus kezelésben részesülő betegek esetében kevés a tapasztalat az eptifibatid alkalmazásával kapcsolatban. Egy PCI-val kezelt, ill. egy másik, akut myocardialis infarctust elszenvedett betegeken elvégzett vizsgálat eredményei alapján nincs konzekvens bizonyíték arra vonatkozóan, hogy a plasminogén aktivátorral egyidejűleg adott eptifibatid fokozná az enyhe vagy a súlyos vérzés kockázatát. Egy akut myocardialis infarctusos betegek körében végzett vizsgálat tapasztalatai szerint sztreptokinázzal együttadva az eptifibatid fokozhatja a vérzés veszélyét. Egy akut ST-elevációs myocardialis infarctusos betegek körében végzett vizsgálatban a csökkentett adagban eptifibatiddel együtt adott tenektepláz a placebo és az eptifibatid egyidejű adásához képest jelentős mértékben növelte mind a nagy, mind a kis vérzések kockázatát.

181 akut myocardialis infarktusban szenvedő beteg vizsgálata során az eptifibatidet (180 mikrogramm/ttkg bólust követően 72 órán át 2 mikrogramm/ttkg/perc infúzió) sztreptokinázzal (1,5 millió egység 60 perc alatt) adták együtt. A leggyorsabb ütemben infundált (1,3 és 2,0 µg/ttkg/perc) eptifibatiddel kezelt csoportokban nagyobb volt a vérzés gyakorisága és a transzfúziós szükséglet, mint a monoterápiaként adott sztreptokinázzal kezelt csoportban.

4.6	Termékenység, terhesség és szoptatás

Terhesség
Terhes nőkön történő alkalmazásra nincs megfelelő adat az eptifibatid tekintetében.

Az állatokon végzett kísérletek nem kielégítőek a terhesség, embrionális/magzati fejlődés, szülés vagy a szülés utáni fejlődés tekintetében (lásd 5.3 pontban). Emberben a potenciális veszély nem ismert.
Eptifibatide Accordot a terhesség ideje alatt nem szabad alkalmazni, csak akkor, ha erre egyértelműen szükség van.

Szoptatás
Nem ismert, hogy az eptifibatid kiválasztódik-e az anyatejbe. A kezelés idejére ajánlott a szoptatás megszakítása.

Termékenység
Az eptifibatid humán termékenységre gyakorolt hatásáról nem állnak rendelkezésre adatok.
4.7	A készítmény hatásai a gépjárművezetéshez és a gépek kezeléséhez szükséges képességekre 

Nem értelmezhető, mivel az Eptifibatide Accord csak kórházi körülmények között lévő betegnek adható.

4.8	Nemkívánatos hatások, mellékhatások

Az eptifibatiddel kezelt betegek által észlelt mellékhatások többsége általában vérzéssel vagy olyan cardiovascularis eseményekkel volt kapcsolatos, amelyek ebben a betegcsoportban gyakran előfordulnak.

Klinikai vizsgálatok
Két III. fázisú klinikai vizsgálat (PURSUIT és ESPRIT) szerepelt a mellékhatások gyakoriságának meghatározására használt adatforrások között. A vizsgálatok rövid leírása alább található.

PURSUIT: Ez egy randomizált, kettős vak vizsgálat volt, az eptifibatid biztonságosságának és hatásosságának értékelésére placebóval összehasonlítva, a mortalitás és a myocardialis (re)infarctusok csökkentése szempontjából, instabil anginában vagy non-Q myocardialis infarctusban szenvedő betegeknél.

ESPRIT: Ez egy kettős vak, multicentrikus, randomizált, parallel csoportos, placebokontrollos vizsgálat volt, az eptifibatid terápia biztonságosságának és hatásosságának értékelésére stent‑beültetéssel végzett, nem sürgős percutan coronaria interventióra (PCI) váró betegeken.

A PURSUIT-vizsgálatban a kórházból való távozás és a 30. napi kontroll között eltelt időben bekövetkezett vérzéses és nem vérzéses eseményeket gyűjtötték össze. Az ESPRIT-vizsgálatban a vérzéses eseményeket 48 óra után, a nem vérzéses eseményeket a 30. napon jelentették. Jóllehet mind a PURSUIT-, mind az ESPRIT-vizsgálatban a súlyos és az enyhe vérzések gyakoriságát a Thrombolysis in Myocardial Infarction TIMI vérzési kritériumok alapján kategorizálták, a PURSUIT adatokat 30 napon belül gyűjtötték össze, míg az ESPRIT adatok a 48 órán belül vagy a kórházból való távozásig bekövetkezett eseményekre korlátozódtak, attól függően, hogy melyik volt előbb. 

A nemkívánatos hatások szervrendszerenként és gyakoriság szerint kerülnek felsorolásra. A gyakoriság meghatározása a következő: nagyon gyakori (≥ 1/10); gyakori (≥ 1/100 – < 1/10); nem gyakori (≥ 1/1000 – < 1/100); ritka (≥ 1/10 000 – < 1/1000); nagyon ritka (< 1/10 000); nem ismert (a gyakoriság a rendelkezésre álló adatokból nem állapítható meg). Ezek abszolút bejelentési gyakoriságok, a placebo arányok figyelembevétele nélkül. Egy adott mellékhatásnál, ha a mind a PURSUIT-, mind az ESPRIT-vizsgálatból voltak adatok, a mellékhatás gyakoriságának meghatározásához a legmagasabb jelentett előfordulási gyakoriságot használták fel.

Megjegyzendő, hogy nem minden mellékhatás esetében állapítottak meg ok-okozati összefüggést.

	Vérképzőszervi és nyirokrendszeri betegségek és tünetek

	Nagyon gyakori
	Vérzés (súlyos és enyhe vérzések, köztük az arteria femoralison történt behatolás helyével, CABG-vel összefüggő, gyomor- és bélrendszeri, húgy-ivarszervi, retroperitonealis, intracranialis, haematemesis, haematuria, szájüregi/oropharyngealis, haemoglobin/haematocrit csökkenés és egyéb).

	Nem gyakori
	Thrombocytopenia.

	Idegrendszeri betegségek és tünetek

	Nem gyakori
	Agyi ischaemia.

	Szívbetegségek és a szívvel kapcsolatos tünetek

	Gyakori
	Szívmegállás, kamrafibrilláció, kamrai tachycardia, pangásos szívelégtelenség, atrioventricularis blokk, pitvarfibrilláció.

	Érbetegségek és tünetek

	Gyakori
	Shock, hypotonia, phlebitis.



A szívmegállás, a pangásos szívelégtelenség, a pitvarfibrilláció, a hypotonia és a shock, melyek a PURSUIT-vizsgálatban gyakran jelentett események voltak, amik az alapbetegséggel is összefüggésbe hozhatók.

Az eptifibatid adásával összefüggésben nőtt a TIMI vizsgálati csoport kritériumai alapján definiált súlyos és enyhe vérzések gyakorisága. Az ajánlott terápiás adagokban, ahogy azt a közel 11 000 beteget vizsgáló PURSUIT-vizsgálatban alkalmazták, a vérzés volt a leggyakrabban észlelt szövődmény az eptifibatid-kezelés alatt. A leggyakoribb vérzéses szövődmények az invazív kardiológiai beavatkozásokkal voltak kapcsolatosak (koszorúér bypass graft műtéttel [CABG] kapcsolatban vagy az arteria femoralis katéterezés helyén jelentkeztek). 

Enyhe vérzésnek minősült a PURSUIT-vizsgálatban a spontán macroscopos haematuria, a spontán haematemesis, a több mint 3 g/dl hemoglobinszint-csökkenéssel járó látható vérvesztés vagy a több mint 4 g/dl‑es hemoglobinszint-csökkenés, látható vérzésforrás nélkül. Ebben a vizsgálatban az eptifibatid-kezelés nagyon gyakori szövődménye volt az enyhe fokú vérzés (>1/10 vagy 13,1% az eptifibatid- vs. 7,6% a placebocsoportban). A vérzéses események gyakoribbak voltak a PCI alatt egyidejűleg heparint is kapó betegeknél, ha az ACT meghaladta a 350 másodpercet (lásd 4.4 pont, Heparin adása).

A PURSUIT-vizsgálatban az intracranialis vérzést vagy a hemoglobin-koncentráció 5 g/dl-nél nagyobb arányú csökkenését minősítették súlyos vérzésnek. A súlyos vérzés szintén nagyon gyakori volt a PURSUIT-vizsgálatban, és gyakrabban tapasztalták az eptifibatiddel, mint a placebóval kezelt betegeknél (> 1/10 vagy 10,8% versus 9,3%), viszont ritán fordult elő a vizsgálat elkezdését követő 30 napon belül CABG-re nem kerülő betegek túlnyomó többségénél. A CABG‑n áteső betegek esetében az eptifibatid nem növelte a vérzés gyakoriságát a placebot kapó betegekhez képest. A PCI‑ben részesülő betegek alcsoportjában gyakran figyeltek meg súlyos vérzést, az eptifibatiddel kezelt betegek 9,7%-ánál, szemben a placebót kapott betegek 4,6%-ával.
 
A súlyos vagy életveszélyes vérzéses események gyakorisága az eptifibatid-csoportban 1,9% volt, összehasonlítva a placebocsoportban észlelt 1,1%‑kal. Az eptifibatid‑kezelés következtében mérsékelten növekedett a transzfúzió iránti igény (11,8% versus 9,3% a placebocsoportban).

Az eptifibatid-kezelés alatt észlelt változások az ismert farmakológiai hatás, azaz a vérlemezke aggregáció-gátlásának eredményei. Ezért a vérzéssel összefüggő laboratóriumi paraméterek (pl. a vérzési idő) változásai gyakoriak és várhatóak. A májfunkciós értékekben (SGOT /AST/, SGPT /ALT/, bilirubin, alkalikus foszfatáz) és a vesefunkciós értékekben (szérum-kreatinin, vér karbamid-nitrogén) nem észleltek látható különbséget az eptifibatiddel és a placebóval kezelt betegek között.

Forgalomba kerülés utáni tapasztalatok

	Vérképzőszervi és nyirokrendszeri betegségek és tünetek

	Nagyon ritka
	Fatális kiementelű vérzés (többségük központi és perifériás idegrendszeri betegségekkel volt kapcsolatban: cerebralis vagy intracranialis vérzések); tüdővérzés, akut, súlyos thrombocytopenia, haematoma.

	Immunrendszeri betegségek és tünetek

	Nagyon ritka
	Anaphylaxiás reakciók.

	A bőr és a bőr alatti szövet betegségei és tünetei

	Nagyon ritka
	Bőrkiütés, az alkalmazás helyén jelentkező rendellenességek, például urticaria.



Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Az eptifibatid túladagolásával kapcsolatos humán tapasztalatok rendkívül korlátozottak. A véletlen nagy bólus adagokkal, túladagolásként jelentett gyors infúzióval vagy nagy kumulatív dózisokkal összefüggő súlyos mellékhatásokra utaló jelek nem voltak. A PURSUIT vizsgálatban 9 olyan beteg volt, akik az ajánlott adagnál több mint kétszer nagyobb bólus és/vagy infúziós adagot kaptak, vagy akiknél a vizsgáló úgy ítélte meg, hogy túladagolást szenvedtek. Ezeknél a betegeknél nem jelentkezett túlzott mértékű vérzés, bár egy, CABG műtéten átesett beteg esetében mérsékelt vérzést jelentettek. Egyetlen betegnél sem alakult ki intracranialis vérzés.

Elméletileg az eptifibatid túladagolása vérzést eredményezhet. Mivel a felezési ideje rövid és a clearance-e gyors, az eptifibatid hatása leállítható az infúzió leállításával. Így, bár az eptifibatid dializálható, a dialysis szükségessége nem valószínű.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: antithrombotikus gyógyszerek (thrombocytaaggregáció-gátlók, kivéve heparin), ATC kód: B01A C16

Hatásmechanizmus

Az eptifibatid egy hat aminosavat, köztük egy cisztein-amidot és egy merkaptopropionil (dezamino-ciszteinil) gyököt tartalmazó szintetikus heptapeptid, a thrombocyta aggregáció gátlója és az RGD (arginin-glicin-aszpartát)-mimetikumok csoportjába tartozik.

Az eptifibatid a fibrinogén, a von Willebrand faktor és egyéb adhéziós ligandok glycoprotein (GP) IIb/IIIa receptorokhoz történő kötődésének megakadályozásával reverzibilisen gátolja a thrombocyta aggregációt.

Farmakodinámiás hatások

Az eptifibatid a thrombocytaaggregációt dózis- és koncentrációfüggő módon gátolja, ahogy azt kimutatták az ex vivo thrombocytaaggregációs vizsgálatokkal az adenozin-difoszfát (ADP) és egyéb, thrombocytaaggregációt indukáló agonisták segítségével. Az eptifibatid hatása a 180 mikrogramm/ttkg-os bólus adása után azonnal megfigyelhető. Ha ezt követően 2,0 mikrogramm/ttkg/perc-es folyamatos infúziót adtak, fiziológiás kalcium koncentráció mellett a betegek több mint 80%-ánál > 80%-ban gátolta az ADP-vel kiváltott ex vivo thrombocyta aggregációt.

A thrombocytagátlás reverzibilis volt, és a thrombocyta-funkció visszatért a kiindulási értékhez (> 50%-os thrombocyta aggregáció) a 2,0 mikrogramm/ttkg/perc-es folyamatos infúzió leállítását követően 4 órával. Instabil anginában és non-Q myocardialis infarktusban szenvedő betegeknél fiziológiás kalcium koncentrációknál (D-fenilalanin-L-propil-L-arginin klórmetil keton antikoagulánssal) mért, ADP-vel indukált ex vivo thrombocyta aggregáció koncentrációfüggő gátlást mutatott, ahol az IC50 (50%-os gátló-koncentráció) körülbelül 550 ng/ml, az IC80 (80%-os gátló-koncentráció) pedig 1100 ng/ml volt.

Vesekárosodásban szenvedő betegeknél korlátozott mennyiségű adat áll rendelkezésre a thrombocytagátlásra vonatkozóan. Közepesen súlyos vesekárosodásban szenvedő betegeknél (kreatinin-clearance 30‑50 ml/perc) a 2 mikrogramm/ttkg/perc dózis alkalmazását követő 24. órában 100%‑os gátlást értek el. Súlyos vesekárosodásban szenvedő betegeknél (kreatinin‑clearance < 30 ml/perc), akik 1 mikrogramm/ttkg/perc dózist kaptak, a 24. órában 80%‑os gátlást értek el a betegek több, mint 80%‑ánál.

Klinikai hatásosság és biztonságosság

PURSUIT-vizsgálat
Az instabil anginával (UA)/non-Q myocardialis infarktussal (NQMI) kapcsolatos pivotális vizsgálat volt a PURSUIT. A kettős vak, randomizált, placebokontrollos vizsgálatot 726 centrumban, 27 országban végezték, amibe 10.948 UA-ban vagy NQMI-ban szenvedő beteget vontak be. A betegeket csak akkor lehetett bevonni, ha 10 perces nyugalmi szívizom ischemiájuk volt az elmúlt 24 óra során, és:
	ST-szakasz eltérésük volt: 30 percnél rövidebb ideig észlelhető ST depresszió > 0,5 mm, vagy perzisztáló, 0,5 mm-nél nagyobb ST eleváció, ami reperfúziós kezelést vagy thrombolitikus kezelést nem tett szükségessé, T hullám inverzió (> 1 mm),
	vagy emelkedett volt a CK-MB.

A betegek randomszerűen placebót, vagy eptifibatidet kaptak, az eptifibatid adagja 180 mikrogramm/ttkg bólust követően 2,0 mikrogramm/ttkg/perc infúzióban (180/2,0), vagy 180 mikrogramm/ttkg bólust követően 1,3 mikrogramm/ttkg/perc infúzió (180/1,3) volt.

Az infúzió adását a kórházból történő elbocsátásig, a koszorúér artériás bypass graft műtétig (CABG) vagy akár 72 óráig adták, attól függően, hogy melyik következett be előbb. Ha PCI-t végeztek, az eptifibatid infúziót folytatták a beavatkozás után 24 órán át, és így az infúzió maximális időtartama 96 óra lehetett.

A 180/1,3 vizsgálati kart a protokollban előírt időközi elemzés után megszüntették, ugyanis kiderült, hogy a két aktív gyógyszerrel kezelt betegcsoportban nagyjából azonos a vérzés gyakorisága.

A betegeket a vizsgálati központban szokványos klinikai előírásoknak megfelelően kezelték, ennek megfelelően központonként és országonként különbözött az angiographia, a PCI és a CABG gyakorisága. A PURSUIT résztvevőinek 13%-át kezelték PCI-vel az eptifibatid infúzió ideje alatt; e betegek mintegy felének koszorúereibe stenteket helyeztek be, 87%-uk gyógyszeres kezelésben részesült (nem végeztek PCI-t az eptifibatid infúzió ideje alatt).

A betegek túlnyomó többsége (naponta egyszer 75-325 mg) acetilszalicilsavat is kapott.
A kezelőorvos belátása szerint frakcionálatlan heparint is alkalmaztak, rendszerint 5000 E intravénás bolusban, majd 1000 E/óra folyamatos infúzióban. A heparin kezeléssel 50-70 másodperc közé igyekeztek beállítani az aktivált parciális thromboplastin időt. A randomizálást követő 72 órán belül összesen 1250 betegnél végeztek PCI-t, és ezekben az esetekben az intravénás frakcionálatlan heparinnal az aktivált alvadási időt (ACT) 300-350 másodperc között tartották.

A vizsgálat elsődleges végpontja a bármilyen okból vagy újabb myocardialis infarktusból (MI) származó halál volt a randomizálást követő 30 napon belül (az értékelést egy Klinikai Esemény Bizottság [Clinical Events Comittee; CEC] végezte, amely előtt a beteg besorolása nem volt ismert). A MI komponensnek a meghatározás szerint tünetmentesnek kellett lennie, és CK-MB enzim emelkedéssel vagy új Q hullám megjelenésével kellett járnia.

A placebóval összehasonlítva a 180/2,0 adagban adott eptifibatid szignifikánsan csökkentette az elsődleges végponti események gyakoriságát (1. táblázat): ez 1000 kezelt beteg esetében 15 esemény prevencióját jelenti.


1. táblázat: Halálozási incidencia/CEC által MI-nak ítélt esemény incidenciája („randomizáció szerint kezelt” populáció)

	Idő
	Placebo
	Eptifibatid
	p-érték

	30 nap
	743/4,697
(15,8 %)
	667/4,680
(14,3 %)
	0,034a


a: placebo és eptifibatid közötti különbség Pearson-féle khi-négyzet tesztje.

Az elsődleges végpontra vonatkozó eredmények elsősorban a myocardialis infarctus előfordulásának tulajdoníthatók. A végponti események gyakoriságának csökkenése az eptifibatidet kapó betegeknél már a kezelés elején (az első 72 ‑ 96 órában) észlelhető volt és ez a csökkenés 6 hónapon át fennmaradt, a mortalitásra kifejtett bármilyen jelentős hatás nélkül.

Az eptifibatid-kezelés azon betegek számára a legelőnyösebb, akik esetében a heveny anginás panaszok jelentkezését követő 3 ‑ 4 napos időszakban jelentős a myocardialis infarctus kialakulásának veszélye.
Epidemiológiai vizsgálatok eredményei alapján a következő kockázati tényezők fennállása esetén nagyobb a cardiovascularis szövődmények gyakorisága:
-	életkor
-	tachycardia vagy hypertonia
-	perzisztáló vagy ismétlődő angina pectoris
-	kifejezett EKG-elváltozások (különösen az ST-szakasz rendellenességei)
-	a myocardialis enzimek és markerek (pl. CK-MB, troponinok, stb.) aktivitásának fokozódása, valamint
-	szívelégtelenség.

A PURSUIT‑vizsgálatot olyan időszakban végezték, amikor az akut coronaria-szindrómák standard kezelése a thrombocyta ADP‑receptor (P2Y12) antagonisták alkalmazását és a coronaria stentek rutinszerű használatát illetően eltért a jelenlegitől.

ESPRIT-vizsgálat
Az ESPRIT (a thrombocyta IIb/IIIa receptor fokozott szupressziója eptifibatid kezeléssel) egy kettős vak, randomizált, placebokontrollos vizsgálat volt (n = 2064) intracoronariás stenteléssel végzett nem sürgős PCI-re kerülő betegek körében.

Minden beteg a rutin standard kezelést kapta, valamint randomszerűen vagy placebót vagy eptifibatidet (2 bólus adag 180 mikrogramm/ttkg-mal és folyamatos infúzió a kórházból történő távozásig vagy maximum 18 ‑ 24 óráig).

Az első bólust és az infúziót szimultán kezdték el, közvetlenül a PCI beavatkozás előtt, és a második bólus 10 perccel az első után következett. Az infúzió sebessége 2,0 mikrogramm/ttkg/perc volt azoknál a betegeknél, akiknek a szérum kreatininszintje  175 mikromol/l volt, és 1,0 mikrogramm/ttkg/perc azoknál, akiknek a szérum kreatininértéke 175 mikromol/l és 350 mikromol/l között volt.

A vizsgálat eptifibatid szárnyában gyakorlatilag az összes beteg kapott acetilszalicilsavat (99,7%), és 98,1%-uk kapott valamilyen tienopiridint (95,4%-ban klopidogrel, és 2,7%-ban tiklopidin) A PCI napján, a katéterezés előtt a betegek 53,2%-a kapott valamilyen tienopiridint (klopidogrel 52,7% tiklopidin 0,5%) – általában telítő dózisként (300 mg-ot vagy többet). A placebo szárny ezzel összehasonlítható volt (acetilszalicilsav 99,7%, klopidogrel 95,9%, tiklopidin 2,6%).

Az ESPRIT-vizsgálatban a heparint a PCI alatt egyszerűsített módszerrel adták, ami egy 60 egység/ttkg kezdő bólusból állt, és a cél ACT 200 ‑ 300 másodperc volt. A vizsgálat elsődleges végpontja a halál (H), MI, sürgős stentelt ér revascularisatio (UTVR) és a GP IIb/IIIa inhibitorral végzett életmentő akut antithrombotikus kezelés (RT) volt a besorolást követő 48 órán belül.

A MI meghatározása a CK-MB központi laboratóriumi kritériumai alapján történt. Ehhez a diagnózishoz a PCI beavatkozást követő 24 órában a CK-MB értékeknek legalább kétszer kellett meghaladniuk a normál felső határának háromszorosát, így a CEC jóváhagyása nem volt szükséges. A MI-t a vizsgálói jelentés CEC általi jóváhagyását követően is lehetett jelenteni.

Az elsődleges végpontelemzés [a halál, MI, a sürgős stentelt ér revascularisatio (UTVR) és a thrombolitikus segítség (TBO) négyes összetétele 48 óránál] az eptifibatid csoportban 37%-os relatív és 3,9%-os abszolút csökkenést mutatott (6,6% esemény szemben a 10,5%-kal, p = 0,0015). Az elsődleges végpontra vonatkozó eredmények főként az enzimatikus - a PCI után a szívenzimek korai emelkedésével meghatározott - MI előfordulásában észlelt csökkenésnek tulajdoníthatók (a 92 MI-ból 80 a placebo csoportban, az 56 MI-ból pedig 47 az eptifibatid csoportban). Az ilyen enzimatikus MI klinikai jelentősége még ellentmondásos.

Hasonló eredményeket kaptak a 30. napon értékelt másodlagos végpontokon; a halál, az MI és az UTVR hármas összetétele, valamint a halál és az MI még jelentősebb kombinációja.

A végponti események gyakoriságának csökkenése az eptifibatidet kapó betegeknél a kezelés korai szakaszában jelentkezett. Ezt követően további javulás 1 évig nem volt.

A vérzési idő megnyúlása
Az eptifibatid intravénás bólusban és infúzióban történő adás a vérzési idő 5-szörös megnyúlását okozza. A megnyúlás gyorsan normalizálódik az infúzió leállítását követően, és a vérzési idő körülbelül 6 (2-8) óra alatt tér vissza a kiindulási értékre. Ha monoterápiaként adják, az eptifibatidnek nincs mérhető hatása a prothrombin időre (PT) vagy az aktivált parciális thromboplastin időre (aPPT).

EARLY ACS vizsgálat
Az EARLY ACS (Early Glycoprotein IIb/IIIa Inhibition in Non-ST-segment Elevation Acute Coronary Syndrome [korai glikoprotein IIb/IIIa gátlás nem‑ST elevációs akut coronaria szindrómában]) vizsgálat az eptifibatid korai, rutinszerű alkalmazását hasonlította össze placebóval (eptifibatid késleltetett, átmeneti alkalmazásával kísérve a szívkatéteres laborban), antithrombotikus kezeléssel (acetilszalicilsav, nem frakcionált heparin, bivalirudin, fondaparinux vagy alacsony molekulatömegű heparin) kombinálva, nagy kockázatú NSTE ACS betegeknél. A vizsgálati gyógyszer 12‑96 órás alkalmazását követően invazív stratégiát terveztek további kezelés céljából. A betegek végül kaphattak konzervatív gyógyszeres kezelést, kerülhettek koszorúér bypass graft műtétre (CABG) vagy percután coronaria intervencióra (PCI). Az EU‑ban jóváhagyott adagolástól eltérően, a vizsgálatban a vizsgálati gyógyszert kétszeri bolusban alkalmazták (10 perces időeltéréssel) az infúzió előtt.

Ezen nagy kockázatú, optimálisan kezelt NSTE ACS populációban, akiket invazív stratégia szerint kezeltek, a korai rutinszerű eptifibatid‑kezelés nem eredményezte 96 órán belül a halálozási arányból, myocardialis infarctusból (MI), sürgős revaszkularizációt igénylő visszatérő ischaemiából (RI‑UR) és a thrombolitikus segítségből (TBO - thrombolytic bail-out) álló elsődleges kompozit végpont statisztikailag szignifikáns csökkenését, összevetve a késleltetett, átmeneti eptifibatid adagolással (9,3% a korai eptifibatid‑csoportban vs 10,0% a késleltetett, átmeneti eptifibatid adagolás mellett; esélyhányados = 0,920; 95%‑os CI = 0,802-1,055; p = 0,234). A GUSTO‑skála szerinti súlyos/életet veszélyeztető vérzés nem volt gyakori, és hasonló volt mindkét kezelési csoportban (0,8%). A GUSTO‑skála szerinti közepesen súlyos vagy súlyos/életetveszélyes vérzés szignifikánsan gyakrabban fordult elő korai rutin eptifibatid alkalmazás esetén (7,4% vs 5,0% a késleltetett, átmeneti eptifibatid adagolás mellett; p < 0,001). Hasonló különbséget figyeltek meg a TIMI‑skála szerinti súlyos vérzés vonatkozásában (118 [2,5%] korai rutinszerű kezelés vs 83 [1,8%] a késleltetett, átmeneti alkalmazás esetén; p = 0,016). 

Az eptifibatid korai rutinszerű alkalmazása nem mutatott statisztikailag szignifikáns előnyt sem a konzervatív gyógyszeres kezelésben részesülő betegek alcsoportjában, sem a PCI‑re vagy CABG‑re kerülő betegek invazív beavatkozás előtti gyógyszeres kezelési periódusa alatt.

Az EARLY ACS vizsgálat egy post hoc analízisében a közepesen súlyos vesekárosodásban szenvedő betegeknél alkalmazott dóziscsökkentés haszon/kockázat aránya nem egyértelmű. Az elsődleges végpont eseményrátája 11,9% volt azoknál a betegeknél, akik csökkentett dózist (1 mikroramm/ttkg/perc) kaptak, szemben azoknál a betegeknél megfigyelt 11,2%‑kal, akik a szokásos dózist (2 mikroramm/ttkg/perc) kapták, miközben az eptifibatidet a korai rutinszerű módon alkalmazták (p = 0,81). Késleltetett átmeneti eptifibatid adagolás mellett az eseményráta 10% volt azoknál a betegeknél, akik csökkentett dózist kaptak, szemben a szokásos dózisban részesült betegeknél észlelt 11,5%‑kal (p = 0,61). TIMI-skála szerinti súlyos vérzés a csökkentett dózist (1 mikroramm/ttkg/perc) kapó betegek 2,7%‑ánál fordult elő, szemben a standard dózist (2 mikroramm/ttkg/perc) kapó betegeknél megfigyelt 4,2%‑kal, miközben az eptifibatidet a korai rutinszerű módon alkalmazták (p = 0,36). Az eptifibatid késleltetett átmeneti alkalmazás esetén a TIMI-skála szerinti súlyos események gyakorisága 1,4% vs 2,0% volt a csökkentett, illetve a szokásos dózist kapó betegeknél (p = 0,54). Nem figyeltek meg érdemi eltéréseket a súlyos vérzéses események előfordulásában a GUSTO skála alkalmazása esetén.

5.2	Farmakokinetikai tulajdonságok

Felszívódás
Az eptifibatid farmakokinetikája lineáris és a dózissal arányos a 90-250 mikrogramm/ttkg bólus adagok, és 0,5-3,0 mikrogramm/ttkg/perc infúziós sebesség esetén. 

Eloszlás
2,0 mikrogramm/ttkg/perc infúzió esetén az egyensúlyi plazma eptifibatid koncentrációk 1,5-2,2 mikrogramm/ml között vannak coronaria betegeknél. Ezek a plazma koncentrációk gyorsan kialakulnak, ha az infúziót 180 mikrogramm/ttkg-os bólus előzi meg. 

Biotranszformáció
Az eptifibatid 25%-ban kötődik az emberi fehérjékhez. Ugyanebben a populációban a plazma felezési ideje körülbelül 2,5 óra, a plazma clearance 55‑80 ml/ttkg/óra és a megoszlási térfogat körülbelül 185-260 ml/ttkg. 

Elimináció
Egészséges önkéntesekben a teljes clearance 50%-áért a renális kiválasztás felelt, és a beadott mennyiség körülbelül 50%-a ürült ki változatlan formában. Közepesen súlyos vagy súlyos vesekárosodásban szenvedő betegeknél (kreatinin-clearance < 50 ml/perc) az eptifibatid-clearance kb. 50%-kal csökken, és az egyensúlyi plazmaszintek mintegy megkétszereződnek. 

Szabályszerű farmakokinetikai interakciós vizsgálatot nem végeztek. Azonban egy populációs farmakokinetikai vizsgálatban nem találtak arra utaló bizonyítékot, hogy farmakokinetikai kölcsönhatás lenne az eptifibatid és a következő, egyidejűleg adott gyógyszerek között: amlodipin, atenolol, atropin, kaptopril, kefazolin, diazepam, digoxin, diltiazem, difenhidramin, enalapril, fentanil, furoszemid, heparin, lidokain, lizinopril, metoprolol, midazolam, morfin, nitrátok, nifedipin, és warfarin.

5.3	A preklinikai biztonságossági vizsgálatok eredményei

Az eptifibatiddel végzett toxikológiai vizsgálatok során a következő vizsgálatokat végezték: egyszeri és ismételt dózisú vizsgálatok patkányokon, nyulakon és majmokon, reprodukciós vizsgálatok patkányokon és nyulakon, in vitro és in vivo genetikai toxicitási vizsgálatok, irritációs, túlérzékenységi és antigenitási vizsgálatok. Az ilyen farmakológiai profillal rendelkező gyógyszerek esetében váratlan toxikus hatást nem észleltek, és az eredmények előre mutatták azt a klinikai tapasztalatot, hogy a legfontosabb mellékhatás a vérzés. Az eptifibatid esetében genotoxikus hatást nem figyeltek meg.

A fejlődési rendellenességek vizsgálatára az eptifibatidet folyamatos infúzióban adták vemhes patkányoknak napi 72 mg/ttkg/nap-ig terjedő összdózisban (ez körülbelül négyszerese az ajánlott, testfelszínre számított maximális emberi napi dózisnak), és vemhes nyulaknak napi 36 mg/ttkg/nap-ig terjedő összdózisban (ez körülbelül négyszerese az ajánlott, testfelszínre számított maximális emberi napi dózisnak). Ezek a vizsgálatok az eptifibatid termékenységet vagy a magzatot károsító hatását nem mutatták ki. Olyan állatfajokban végzett reprodukciós vizsgálatok, amelyekben az eptifibatid farmakokinetikája az emberéhez hasonló, nem állnak rendelkezésre. Ezért ezek a vizsgálatok nem alkalmasak arra, hogy az eptifibatid reproduktív funkciókra kifejtett toxicitását értékeljék (lásd 4.6 pont).

Az eptifibatid rákkeltő hatását hosszú időtartamú vizsgálatokban nem értékelték.


6.	GYÓGYSZERÉSZETI JELLEMZŐK

6.1	Segédanyagok felsorolása

Citromsav-monohidrát
Nátrium-hidroxid
Injekcióhoz való víz

6.2	Inkompatíbilitások

Az Eptifibatide Accord inkompatibilis furoszemiddel.

Kompatibilitási vizsgálatok hiányában az Eptifibatide Accord kizárólag a 6.6  pontban felsorolt gyógyszerekkel keverhető.

6.3	Felhasználhatósági időtartam

3 év.

6.4	Különleges tárolási előírások

Hűtőszekrényben (2°C – 8°C) tárolandó. 
A fénytől való védelem érdekében az eredeti csomagolásban tárolandó.

6.5	Csomagolás típusa és kiszerelése

1 db 100 ml-es, I. típusú üvegből készült injekciós üveg, butil-gumidugóval és lepattintható alumínium kupakkal lezárva.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A fizikai és kémiai kompatibilitási vizsgálatok azt mutatják, hogy az Eptifibatide Accord közös infúziós szereléken keresztül adható atropin szulfáttal, dobutaminnal, heparinnal, lidokainnal, meperidinnel, metoprolollal, midazolammal, morfinnal, nitroglicerinnel, szöveti plazminogén aktivátorral, vagy verapamillal. Az Eptifibatide Accord kémiailag és fizikailag kompatibilis 0,9%-os nátrium-klorid infúzióval és 5%-os glükózzal Normosol R-ben, kálium-kloriddal vagy anélkül, 20°C –25°C-on tárolva legfeljebb 92 óráig. Összetételének részleteit illetően kérjük, olvassa el a Normosol R alkalmazási előírását.

Felhasználás előtt az injekciós üveg tartalmát ellenőrizni kell. Nem használható fel, ha részecskék láthatók benne vagy elszíneződött. Az alkalmazás alatt az Eptifibatide Accord oldatot nem kell fénytől védeni.

A felbontás után a fel nem használt gyógyszert meg kell semmisíteni.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.


7.	A FORGALOMBA HOZATALI ENGEDÉLY JOGOSULTJA

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

8.	A FORGALOMBA HOZATALI ENGEDÉLY SZÁMA 

 EU/1/15/1065/001


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2016. január 16
A forgalomba hozatali engedély legutóbbi megújításának dátuma: 2020. szeptember 30

10. A SZÖVEG ELLENŐRZÉSÉNEK DÁTUMA


A gyógyszerről részletes információ az Európai Gyógyszerügynökség internetes honlapján (http://www.ema.europa.eu/) található.


1.	A GYÓGYSZER NEVE

Eptifibatide Accord 2 mg/ml oldatos injekció


2.	MINŐSÉGI ÉS MENNYISÉGI ÖSSZETÉTEL

Az oldatos injekció 2 mg eptifibatidet tartalmaz milliliterenként.

Egy 10 ml-es injekciós üveg oldatos injekció 20 mg eptifibatidet tartalmaz.

A segédanyagok teljes listáját lásd a 6.1 pontban.

Ismert hatású segédanyag:
Üvegenként 34,5 mg (1,5 mmol) nátriumot tartalmaz.

A segédanyagok teljes listáját lásd a 6.1 pontban.

3.	GYÓGYSZERFORMA

Oldatos injekció.

Tiszta, színtelen oldat.


4.	KLINIKAI JELLEMZŐK

4.1	Terápiás javallatok

Az Eptifibatide Accord acetilszalicilsavval és frakcionálatlan heparinnal történő alkalmazásra készült.

Az Eptifibatide Accord a korai myocardialis infarctus megelőzésére szolgál instabil anginában vagy non-Q infarktusban szenvedő felnőtteknél, ha az utolsó mellkasi fájdalom 24 órán belül jelentkezett és elektrokardiogram (EKG) eltéréssel és/vagy szívenzim emelkedéssel járt.

Az Eptifibatide Accord kezelés azon betegek számára a legelőnyösebb, akiknél jelentős a myocardialis infarctus kialakulásának a veszélye a heveny anginás panaszok jelentkezését követő 3‑4 napos időszakban, beleértve a korai PTCA-ra (percutan transluminalis coronaria angioplasticára) szoruló betegeket is (lásd 5.1 pont).

4.2	Adagolás és alkalmazás

A készítményt csak kórházi felhasználásra szolgál és csak olyan szakorvos alkalmazhatja, aki jártas az akut coronaria-szindrómák kezelésében.

Az Eptifibatide Accord oldatos injekciót az Eptifibatide Accord oldatos infúzióval együtt kell alkalmazni.

Heparin egyidejű adása ajánlott, amennyiben az nem ellenjavallt valamilyen okból, például az anamnézisben szereplő, a heparin alkalmazásával összefüggő thrombocytopenia miatt (lásd „Heparin adás”, 4.4 pont). Az Eptifibatide Accord acetilszalicilsavval történő együttadásra is alkalmas, tekintve, hogy az az akut coronaria szindrómában szenvedő betegek standard kezelésének része, amennyiben adása nem ellenjavallt.

Adagolás

Felnőttek ( 18 év felett) instabil angináva (UA)l vagy non-Q myocardialis infarctussal (NQMI)

A diagnózis felállítása után az ajánlott adag 180 mikrogramm/ttkg/perc intravénás bólusban amilyen hamar csak lehet, amit legfeljebb 72 óráig tartó folyamatos infúzió követ 2,0 mikrogramm/ttkg/perc adagban a koszorúér bypass műtét (CABG) elkezdéséig, vagy a kórházból történő elbocsátásig (amelyik először bekövetkezik). Ha az eptifibatid alkalmazásának ideje alatt perkután koszorúér intervenciót (PCI) végeznek, az infúziót a PCI-t követően 20-24 óráig folytatni kell, a kezelés teljes időtartama 96 óra lehet.

Sürgősségi vagy szemi-elektív műtétek
Ha a betegnek sürgősségi ellátásra vagy sürgős szívsebészeti beavatkozásra van szüksége az eptifibatid-kezelés folyamán, az infúziót azonnal le kell állítani. Ha a beteg szemi-elektív műtétre kerül, az eptifibatid infúziót úgy kell leállítani, hogy a thrombocyta funkció visszatérhessen a normáltartományba.

Májkárosodás
A májkárosodásban szenvedő betegre vonatkozó tapasztalat nagyon korlátozott. Azoknak a májkárosodásban szenvedő betegeknek, akiknek a véralvadása érintett lehet, csak elővigyázatossággal adható (lásd 4.3 pont, prothrombin idő). Klinikailag jelentős májkárosodásban szenvedő betegeknek ellenjavallt.

Vesekárosodás
Vesekárosodásban szenvedő betegeknek (kreatinin clearance ≥ 30-< 50 ml/perc) 180 mikrogramm/ttkg adása javasolt intravénás bolusban, melyet 1,0 mikrogramm/ttkg/perc adagú folyamatos infúzió követ a kezelés egész időtartama alatt. Ez az ajánlás farmakodinámiás és farmakokinetikai adatokon alapul. Ugyanakkor a rendelkezésre álló klinikai evidenciák nem alkalmasak annak megerősítésére, hogy ez a dózismódosítás változatlan terápiás hasznot eredményez (lásd 5.1 pont). Súlyosabb vesekárosodásban szenvedő betegek esetében alkalmazása ellenjavallt (lásd 4.3 pont).

Gyermekek és serdülők
 Az eptifibatid biztonságosságát és hatásosságát 18 évesnél fiatalabb gyermekek és serdülők esetében nem igazolták. Nincsenek rendelkezésre álló adatok.

Az alkalmazás módja

Intravénás alkalmazásra.

A gyógyszer alkalmazás előtti hígítására vonatkozó utasításokat lásd a 6.6 pontban.

4.3	Ellenjavallatok

Nem alkalmazható az Eptifibatide Accord-kezelés a következő esetekben:
-	a készítmény hatóanyagával vagy a 6.1 pontban felsorolt, bármely segédanyagával szembeni túlérzékenység;
-	bizonyított gastrointestinalis vérzés, jelentős húgy-ivarszervi vérzés, illetve egyéb kóros vérzés a kezelést megelőző 30 napban;
-	a kórelőzményben szereplő, a kezelést megelőző 30 napon belül kialakult stroke vagy bármilyen vérzéses stroke az anamnézisben;
-	a kórelőzményben szereplő ismert intracranialis betegség (daganat, arteriovenosus malformáció, aneurysma;
-	a kezelést megelőző 6 hetes időszakban elvégzett jelentős műtét vagy elszenvedett súlyos trauma;
-	a kórelőzményben szereplő vérzéses diathesis;
-	thrombocytopenia (< 100 000 sejt/mm3);
-	prothrombin idő hosszabb, mint a kontroll 1,2-szerese vagy a Nemzetközi Normalizált Arány (INR)  2,0;
-	súlyos hypertonia (szisztolés vérnyomás > 200 Hgmm, vagy a diasztolés vérnyomás > 110 Hgmm antihypertenzív kezelés mellett);
-	súlyos vesekárosodás (kreatinin clearance < 30 ml/perc), vagy ha a beteg dialízisre szorul;
-	klinikailag jelentős májkárosodás;
-	egyéb parenterális glikoprotein (GP) IIb/IIIa inhibitor egyidejű alkalmazása, vagy ha ezt tervezik;

4.4	Különleges figyelmeztetések és az alkalmazással kapcsolatos óvintézkedések

Vérzés

Az Eptifibatide Accord olyan antithrombotikus gyógyszer, amely a thrombocyta aggregáció gátlásán keresztül hat, ezért a betegeknél a kezelés ideje alatt a vérzés jeleire figyelni kell (lásd 4.8 pont). A nőknél, időseknél, alacsony testtömegű vagy közepesen súlyos vesekárosodásban szenvedő (kreatinin‑clearance > 30 - < 50 ml/perc) betegeknél fokozott lehet a vérzésveszély, ezért az ilyen betegeket a vérzés szempontjából gondosan kell monitorozni.

Fokozott vérzésveszély is megfigyelhető meg azoknál a betegeknél is, akiknél korán (pl. mindjárt a diagnózis felállítása után) elkezdik az eptifibatid adását, azokhoz képest, akik közvetlenül a PCI előtt kapják, amint az az EARLY ACS vizsgálatban látható. Az EU‑ban jóváhagyott adagolástól eltérően, ebben a vizsgálatban minden beteg kétszeri bolust kapott az infúzió előtt (lásd 5.1 pont),

Perkután artéria beavatkozásokra kerülő betegeknél a vérzés leggyakrabban az artériaszúrás helyén jelentkezik. Minden lehetséges vérzésforrást (pl. a katéterek bevezetési helyeit, az artériás-, vénás- vagy tűszúrási pontokat, sebeket, a tápcsatornát és a húgy-ivarszerveket) gondosan figyelni kell. Egyéb lehetséges vérzésforrásokra, mint a központi és perifériás idegrendszer és a retroperitoneum, szintén gondolni kell.

Mivel az Eptifibatide Accord a gátolja thrombocyta aggregációt, elővigyázatosság szükséges, ha olyan gyógyszerekkel adják együtt, amelyek befolyásolják a véralvadást, mint például a tiklopidin, a klopidogrel, a thrombolitikus gyógyszerek, az orális antikoagulánsok, a dextrán oldatok, az adenozin, a szulfinpirazon, a prosztaciklin, a nem-szteroid gyulladáscsökkentő gyógyszerek vagy a dipiridamol (lásd 4.5 pont).

Az eptifibatid és az alacsony molekulatömegű heparinok együttes alkalmazására vonatkozóan nincs tapasztalat.

Csak korlátozott terápiás tapasztalat áll rendelkezésre az eptifibatiddel olyan betegeknél, akiknél a thrombolitikus kezelés általában ajánlott (pl. akut transzmurális myocardialis infarktus új kóros Q-hullámmal, vagy elevált ST-szakasz vagy bal Tawara-szárblokk az EKG-n). Ezért az Eptifibatide Accord alkalmazása ilyen körülmények között nem ajánlott (lásd 4.5 pont).

Azonnal le kell állítani az Eptifibatide Accord infúziót, ha thrombolitikus kezelést szükségessé tevő körülmény merül fel, vagy a betegnek CABG műtétre kell kerülnie, vagy intraaortikus ballonpumpára van szüksége.

Ha súlyos, nyomással nem szüntethető vérzés jelentkezik, azonnal le kell állítani az Eptifibatide Accord infúziót és az egyidejűleg adott nem frakcionált heparint is.

Artériás beavatkozások
Az eptifibatid-kezelés alatt jelentősen megnő a vérzések száma, különösen a femorális artéria környékén, ahol a katéter hüvelyét bevezetik. Vigyázni kell, hogy csak az artéria elülső falát szúrják meg. Az artériás hüvelyt akkor lehet eltávolítani, ha az alvadás visszatért a normál értékre (pl. az aktivált alvadási idő [ACT] kevesebb, mint 180 másodperc (rendszerint 2 ‑ 6 órával a heparin kezelés leállítása után). A bevezető hüvely eltávolítását követően gondos vérzéscsillapítást kell biztosítani szoros megfigyelés mellett.

Thrombocytopenia és a GP IIb/IIIa inhibitorokkal összefüggő immunogenitás
Az Eptifibatide Accord gátolja a thrombocyta aggregációt, de úgy tűnik, hogy a thrombocyták életképességét nem befolyásolja. Ahogy a klinikai vizsgálatokban kimutatták, a thrombocytopenia gyakorisága alacsony, és az eptifibatiddel vagy a placebóval kezelt betegeknél hasonló. Thrombocytopeniát - beleértve az akut, súlyos thrombocytopeniát - figyeltek meg az eptifibatid forgalomba hozatalt követő alkalmazása során (lásd 4.8 pont).

A mechanizmus (legyen akár immun- és/vagy nem immunmediált), melynek révén az eptifibatid kiválthatja a thrombocytopeniát, nem teljesen ismert. Mindazonáltal, az eptifibatid‑kezelés olyan antitestek előfordulásával járt együtt, melyek felismerik az eptifibatid által elfoglalt GP IIb/IIIa‑t, ez pedig immunmediált mechanizmusra utal. A GP IIb/IIIa inhibitor első beadását követően előforduló thrombocytopenia magyarázható lehet azzal a ténnyel, hogy az antitestek egyes egészséges személyekben természetes módon jelen vannak.

Mivel akár valamely GP IIb/IIIa ligand‑mimetikus gyógyszer (mint az abciximab vagy az eptifibatid) ismételt alkalmazásához, akár egy GP IIb/IIIa inhibitor első beadásához társulhatnak immunmediált thrombocytopeniás reakciók, rendszeres ellenőrzés szükséges, azaz a vérlemezkeszámot a kezelés előtt, majd a beadást követően 6 órán belül, továbbá ezután naponta legalább egyszer ellenőrizni kell a kezelés során, valamint váratlan vérzési hajlam klinikai jeleinek megjelenése esetén azonnal.

Ha a thrombocytaszám igazoltan 100 000/mm3 alá csökken, vagy akut, súlyos thrombocytopeniát figyelnek meg, mérlegelni kell minden, ismerten vagy gyaníthatóan thrombocytopeniás hatással rendelkező gyógyszer (pl. eptifibatid, heparin és klopidogrél) alkalmazásának azonnali felfüggesztését. A vérlemezke transzfúzió adásának olyan klinikai döntésen kell alapulnia, amely egyéni elbírálást vesz figyelembe.
Azoknál a betegeknél, akik korábban más parenterális GP IIb/IIIa inhibitorok adására immunmediált thrombocytopeniával reagáltak, nincs adat az eptifibatid alkalmazásával. Ezért nem ajánlott eptifibatidet adni olyan betegeknek, akiknél korábban GP IIb/IIIa inhibitorokkal, köztük eptifibatiddel kapcsolatatban immunmediált thrombocytopeniát tapasztaltak.

Heparin adás
A heparin adása ajánlott, ha ellenjavallatok (pl. a heparin alkalmazásával összefüggésben kialakult thrombocytopenia az anamnézisben) nem állnak fenn.

UA/NQMI:  70 kg-os betegeknél 5000 egység bólus adása ajánlott, amit folyamatos intravénás infúzió követ 1000 egység/órával. Ha a beteg testsúlya kevesebb 70 kg-nál, 60 egység/ttkg bólus ajánlott, amit 12 egység/ttkg/óra infúzió követ. Az aktivált parciális tromboplasztin időt (aPTT) kell monitorozni, és 50 és 70 másodperc között kell tartani; 70 másodperc felett a vérzés kockázata fokozódhat.

Ha UA/NQMI esetén PCI-t végeznek, az aktivált alvadási időt (ACT) kell monitorozni és az értékét 300-350 másodperc között tartani. Le kell állítani a heparin adását, ha az ACT meghaladja a 300 másodpercet; nem adható addig, míg az ACT 300 másodperc alá nem csökken.

A laboratóriumi értékek monitorozása
Az Eptifibatide Accord infúzió alkalmazása előtt a következő laboratóriumi vizsgálatok elvégzése ajánlott a fennálló véralvadási zavarok kimutatására: prothrombin idő (PT) és aPTT, szérum kreatinin, thrombocytaszám, hemoglobin és hematokrit érték. A hemoglobin, a hematokrit értéket és thrombocytaszámot monitorozni kell a kezelés kezdetét követően 6 órával, és a kezelés ideje alatt legalább naponta egyszer (vagy gyakrabban, ha jelentős csökkenés van). Ha a thrombocytaszám 100 000/mm3 alá csökken, további thrombocytaszám meghatározások szükségesek a pseudothrombocytopenia kizárására. Állítsa le a nem frakcionált heparin adását. PCI-re kerülő betegeknél az ACT-is mérni kell.

Nátrium
Ez a gyógyszer üvegenként 34,5 mg nátriumot tartalmaz, amely felnőtteknél megfelel a WHO által javasolt napi maximum 2 g nátriumbevitel 1,7%-ának. 

4.5	Gyógyszerkölcsönhatások és egyéb interakciók

Warfarin és dipiridamol
Az eptifibatid valószínűleg nem növeli a warfarin és a dipiridamol egyidejű adásával összefüggő nagyobb vagy kisebb vérzés veszélyét. Azoknál az eptifibatiddel kezelt betegeknél, akiknek a prothrombin ideje (PT) > 14,5 másodperc volt, és egyidejűleg warfarint kaptak, nem észlelték a vérzésveszély fokozódását.

Eptifibatid és thrombolyticus szerek
Thrombolytikus kezelésben részesülő betegek esetében kevés a tapasztalat az eptifibatid alkalmazásával kapcsolatban. Egy PCI-val kezelt, ill. egy másik, akut myocardialis infarctust elszenvedett betegeken elvégzett vizsgálat eredményei alapján nincs konzekvens bizonyíték arra vonatkozóan, hogy a plasminogén aktivátorral egyidejűleg adott eptifibatid fokozná az enyhe vagy a súlyos vérzés kockázatát. Egy akut myocardialis infarctusos betegek körében végzett vizsgálat tapasztalatai szerint sztreptokinázzal együttadva az eptifibatid fokozhatja a vérzés veszélyét. Egy akut ST-elevációs myocardialis infarctusos betegek körében végzett vizsgálatban a csökkentett adagban eptifibatiddel adott tenektepláz a placebo és az eptifibatid egyidejű adásához képest jelentős mértékben növelte mind a nagy, mind a kis vérzések kockázatát.

181 akut myocardialis infarktusban szenvedő beteg vizsgálata során az eptifibatidet (180 mikrogramm/ttkg bólust követően 72 órán át 2 mikrogramm/ttkg/perc infúzió) sztreptokinázzal (1,5 millió egység 60 perc alatt) adták együtt. A leggyorsabb ütemben infundált (1,3 és 2,0 µg/ttkg/perc) eptifibatiddel kezelt csoportokban nagyobb volt a vérzés gyakorisága és a transzfúziós szükséglet, mint a monoterápiaként adott sztreptokinázzal kezelt csoportban.

4.6	Termékenység, terhesség és szoptatás

Terhesség
Terhes nőkön történő alkalmazásra nincs megfelelő adat az eptifibatid tekintetében.

Az állatokon végzett kísérletek nem kielégítőek a terhesség, embrionális/magzati fejlődés, szülés vagy a szülés utáni fejlődés tekintetében (lásd 5.3 pontban). Emberben a potenciális veszély nem ismert.
Eptifibatide Accordot a terhesség ideje alatt nem szabad alkalmazni, csak akkor, ha erre egyértelműen szükség van.

Szoptatás
Nem ismert, hogy az eptifibatid kiválasztódik-e az anyatejbe. A kezelés idejére ajánlott a szoptatás megszakítása.

Termékenység
Az eptifibatid humán termékenységre gyakorolt hatásáról nem állnak rendelkezésre adatok.

4.7	A készítmény hatásai a gépjárművezetéshez és a gépek kezeléséhez szükséges képességekre 

 Nem értelmezhető, mivel az Eptifibatide Accord csak kórházi körülmények között lévő betegnek adható.

4.8	Nemkívánatos hatások, mellékhatások

Az eptifibatiddel kezelt betegek által észlelt mellékhatások többsége általában vérzéssel vagy olyan cardiovascularis eseményekkel volt kapcsolatos, amelyek ebben a betegcsoportban gyakran előfordulnak.

Klinikai vizsgálatok
Két III. fázisú klinikai vizsgálat (PURSUIT és ESPRIT) szerepelt a mellékhatások gyakoriságának meghatározására használt adatforrások között. A vizsgálatok rövid leírása alább található.

PURSUIT: Ez egy randomizált, kettős vak vizsgálat volt, az eptifibatid biztonságosságának és hatásosságának értékelésére placebóval összehasonlítva, a mortalitás és a myocardialis (re)infarctusok csökkentése szempontjából, instabil anginában vagy non-Q myocardialis infarctusban szenvedő betegeknél.

ESPRIT: Ez egy kettős-vak, multicentrikus, randomizált, parallel csoportos, placebokontrollos vizsgálat volt, az eptifibatid terápia biztonságosságának és hatásosságának értékelésére stent‑beültetéssel végzett, nem sürgős percutan coronaria interventióra (PCI) váró betegeken.

A PURSUIT-vizsgálatban a kórházból való távozás és a 30. napi kontroll között eltelt időben bekövetkezett vérzéses és nem vérzéses eseményeket gyűjtötték össze. Az ESPRIT-vizsgálatban a vérzéses eseményeket 48 óra után, a nem vérzéses eseményeket a 30. napon jelentették. Jóllehet mind a PURSUIT-, mind az ESPRIT-vizsgálatban a súlyos és az enyhe vérzések gyakoriságát a Thrombolysis in Myocardial Infarction (TIMI) vérzési kritériumok alapján kategorizálták, a PURSUIT adatokat 30 napon belül gyűjtötték össze, míg az ESPRIT adatok a 48 órán belül vagy a kórházból való távozásig bekövetkezett eseményekre korlátozódtak, attól függően, hogy melyik volt előbb. 

A nemkívánatos hatások szervrendszerenként és gyakoriság szerint kerülnek felsorolásra. A gyakoriság meghatározása a következő: nagyon gyakori (≥ 1/10); gyakori (≥ 1/100 – < 1/10); nem gyakori (≥ 1/1000 – < 1/100); ritka (≥ 1/10 000 – < 1/1000); nagyon ritka (< 1/10 000); nem ismert (a gyakoriság a rendelkezésre álló adatokból nem állapítható meg). Ezek abszolút bejelentési gyakoriságok, a placebo arányok figyelembevétele nélkül. Egy adott mellékhatásnál, ha mind a PURSUIT-, mind az ESPRIT-vizsgálatból voltak adatok, a mellékhatás gyakoriságának meghatározásához a legmagasabb jelentett előfordulási gyakoriságot használták fel.  

Megjegyzendő, hogy nem minden mellékhatás esetében állapítottak meg ok-okozati összefüggést.

	Vérképzőszervi és nyirokrendszeri betegségek és tünetek

	Nagyon gyakori
	Vérzés (súlyos és enyhe vérzések, köztük az arteria femoralison történt behatolás helyével, CABG-vel összefüggő, gyomor- és bélrendszeri, húgy-ivarszervi, retroperitonealis, intracranialis, haematemesis, haematuria, szájüregi/oropharyngealis, haemoglobin/haematocrit csökkenés és egyéb).

	Nem gyakori
	Thrombocytopenia.

	Idegrendszeri betegségek és tünetek

	Nem gyakori
	Agyi ischaemia.

	Szívbetegségek és a szívvel kapcsolatos tünetek

	Gyakori
	Szívmegállás, kamrafibrilláció, kamrai tachycardia, pangásos szívelégtelenség, atrioventricularis blokk, pitvarfibrilláció.

	Érbetegségek és tünetek

	Gyakori
	Shock, hypotonia, phlebitis.



A szívmegállás, a pangásos szívelégtelenség, a pitvarfibrilláció, a hypotonia és a shock, melyek a PURSUIT-vizsgálatban gyakran jelentett események voltak, amik az alapbetegséggel is összefüggésbe hozhatók.

Az eptifibatid adásával összefüggésben nőtt a TIMI vizsgálati csoport kritériumai alapján definiált súlyos és enyhe vérzések gyakorisága. Az ajánlott terápiás adagokban, ahogy azt a közel 11 000 beteget vizsgáló PURSUIT-vizsgálatban alkalmazták, a vérzés volt a leggyakrabban észlelt szövődmény az eptifibatid-kezelés alatt. A leggyakoribb vérzéses szövődmények az invazív kardiológiai beavatkozásokkal voltak kapcsolatosak (koszorúér bypass graft műtéttel [CABG] kapcsolatban vagy az arteria femoralis katéterezés helyén jelentkeztek). 

Enyhe vérzésnek minősült a PURSUIT-vizsgálatban a spontán macroscopos haematuria, a spontán haematemesis, a több mint 3 g/dl hemoglobinszint-csökkenéssel járó látható vérvesztés vagy a több mint 4 g/dl‑es hemoglobinszint-csökkenés, látható vérzésforrás nélkül. Ebben a vizsgálatban az eptifibatid-kezelés nagyon gyakori szövődménye volt az enyhe fokú vérzés (> 1/10 vagy 13,1% az eptifibatid- vs. 7,6% a placebocsoportban). A vérzéses események gyakoribbak voltak a PCI alatt egyidejűleg heparint is kapó betegeknél, ha az ACT meghaladta a 350 másodpercet (lásd 4.4 pont, Heparin adása).

A PURSUIT-vizsgálatban az intracranialis vérzést vagy a hemoglobin-koncentráció 5 g/dl-nél nagyobb arányú csökkenését minősítették súlyos vérzésnek. A súlyos vérzés szintén nagyon gyakori volt a PURSUIT-vizsgálatban, és gyakrabban tapasztalták az eptifibatiddel, mint a placebóval kezelt betegeknél (>1/10 vagy 10,8% versus 9,3%), viszont ritán fordult elő a vizsgálat elkezdését követő 30 napon belül CABG-re nem kerülő betegek túlnyomó többségénél. A CABG‑n áteső betegek esetében az eptifibatid nem növelte a vérzés gyakoriságát a placebot kapó betegekhez képest. A PCI‑ben részesülő betegek alcsoportjában gyakran figyeltek meg súlyos vérzést, az eptifibatiddel kezelt betegek 9,7%-ánál, szemben a placebót kapott betegek 4,6%-ával.
 
A súlyos vagy életveszélyes vérzéses események gyakorisága az eptifibatid-csoportban 1,9% volt, összehasonlítva a placebocsoportban észlelt 1,1%‑kal. Az eptifibatid‑kezelés következtében mérsékelten növekedett a transzfúzió iránti igény (11,8% versus 9,3% a placebocsoportban).

Az eptifibatid-kezelés alatt észlelt változások az ismert farmakológiai hatás, azaz a vérlemezke aggregáció-gátlásának eredményei. Ezért a vérzéssel összefüggő laboratóriumi paraméterek (pl. a vérzési idő) változásai gyakoriak és várhatóak. A májfunkciós értékekben (SGOT /AST/, SGPT /ALT/, bilirubin, alkalikus foszfatáz) és a vesefunkciós értékekben (szérum kreatinin, vér karbamid nitrogén) nem észleltek látható különbséget az eptifibatiddel és a placebóval kezelt betegek között.

Forgalomba kerülés utáni tapasztalatok

	Vérképzőszervi és nyirokrendszeri betegségek és tünetek

	Nagyon ritka
	Fatális kiementelű vérzés (többségük központi és perifériás idegrendszeri betegségekkel volt kapcsolatban: cerebralis vagy intracranialis vérzések); tüdővérzés, akut, súlyos thrombocytopenia, haematoma.

	Immunrendszeri betegségek és tünetek

	Nagyon ritka
	Anaphylaxiás reakciók.

	A bőr és a bőr alatti szövet betegségei és tünetei

	Nagyon ritka
	Bőrkiütés, az alkalmazás helyén jelentkező rendellenességek, például urticaria.



Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Az eptifibatid túladagolásával kapcsolatos humán tapasztalatok rendkívül korlátozottak. A véletlen nagy bólus adagokkal, túladagolásként jelentett gyors infúzióval vagy nagy kumulatív dózisokkal összefüggő súlyos mellékhatásokra utaló jelek nem voltak. A PURSUIT vizsgálatban 9 olyan beteg volt, akik az ajánlott adagnál több mint kétszer nagyobb bólus és/vagy infúzió adagot kaptak, vagy akiknél a vizsgáló úgy ítélte meg, hogy túladagolást szenvedtek. Ezeknél a betegeknél nem jelentkezett túlzott mértékű vérzés, bár egy, CABG műtéten átesett beteg esetében mérsékelt vérzést jelentettek. Egyetlen betegnél sem alakult ki intracranialis vérzés.

Elméletileg az eptifibatid túladagolása vérzést eredményezhet. Mivel a felezési ideje rövid és a clearance-e gyors, az eptifibatid hatása leállítható az infúzió leállításával. Így, bár az eptifibatid dializálható, a dialysis szükségessége nem valószínű.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: antithrombotikus gyógyszerek (thrombocytaaggregáció-gátlók, kivéve heparin), ATC kód: B01A C16

Hatásmechanizmus

Az eptifibatid egy hat aminosavat, köztük egy cisztein-amidot és egy merkaptopropionil (dezamino-ciszteinil) gyököt tartalmazó szintetikus heptapeptid, a thrombocyta aggregáció gátlója és az RGD (arginin-glicin-aszpartát)-mimetikumok csoportjába tartozik.

Az eptifibatid a fibrinogén, a von Willebrand faktor és egyéb adhéziós ligandok glycoprotein (GP) IIb/IIIa receptorokhoz történő kötődésének megakadályozásával reverzibilisen gátolja a thrombocyta aggregációt.

Farmakodinámiás hatások

Az eptifibatid a thrombocytaaggregációt dózis- és koncentráció-függő módon gátolja, ahogy azt kimutatták az ex vivo thrombocyta aggregációs vizsgálatokkal az adenozin-difoszfát (ADP) és egyéb, thrombocyta aggregációt indukáló agonisták segítségével. Az eptifibatid hatása a 180 mikrogramm/ttkg-os bólus adása után azonnal megfigyelhető. Ha ezt követően 2,0 mikrogramm/ttkg/perc-es folyamatos infúziót adtak, fiziológiás kalcium koncentráció mellett a betegek több mint 80%-ánál > 80%-ban gátolta az ADP-vel kiváltott ex vivo thrombocyta aggregációt.

A thrombocytagátlás reverzibilis volt, és a thrombocytafunkció visszatért a kiindulási értékhez (> 50%-os thrombocyta aggregáció) a 2,0 mikrogramm/ttkg/perc-es folyamatos infúzió leállítását követően 4 órával. Instabil anginában és non-Q myocardialis infarktusban szenvedő betegeknél fiziológiás kalcium koncentrációknál (D-fenilalanin-L-propil-L-arginin klórmetil keton antikoagulánssal) mért, ADP-vel indukált ex vivo thrombocyta aggregáció koncentráció-függő gátlást mutatott, ahol az IC50 (50%-os gátlókoncentráció) körülbelül 550 ng/ml, az IC80 (80%-os gátló-koncentráció) pedig 1100 ng/ml volt.

Vesekárosodásban szenvedő betegeknél korlátozott mennyiségű adat áll rendelkezésre a thrombocytagátlásra vonatkozóan. Közepesen súlyos vesekárosodásban szenvedő betegeknél (kreatinin-clearance 30‑50 ml/perc) a 2 mikrogramm/ttkg/perc dózis alkalmazását követő 24. órában 100%‑os gátlást értek el. Súlyos vesekárosodásban szenvedő betegeknél (kreatinin-clearance < 30 ml/perc), akik 1 mikrogramm/ttkg/perc dózist kaptak, a 24. órában 80%‑os gátlást értek el a betegek több, mint 80%‑ánál.

Klinikai hatásosság és biztonságosság

PURSUIT-vizsgálat
Az instabil anginával (UA)/non-Q myocardialis infarktussal (NQMI) kapcsolatos pivotális vizsgálat volt a PURSUIT. A kettős vak, randomizált, placebokontrollos vizsgálatot 726 centrumban, 27 országban végezték, amibe 10.948 UA-ban vagy NQMI-ban szenvedő beteget vontak be. A betegeket csak akkor lehetett bevonni, ha 10 perces nyugalmi szívizom ischemiájuk volt az elmúlt 24 óra során és:
	ST-szakasz eltérésük volt: 30 percnél rövidebb ideig észlelhető ST depresszió > 0,5 mm, vagy perzisztáló, 0,5 mm-nél nagyobb ST eleváció, ami reperfúziós kezelést vagy thrombolitikus kezelést nem tett szükségessé, T hullám inverzió (> 1 mm),
	vagy emelkedett volt a CK-MB.

A betegek randomszerűen placebót, vagy eptifibatidet kaptak, az eptifibatid adagja 180 mikrogramm/ttkg bólust követően 2,0 mikrogramm/ttkg/perc infúzióban (180/2,0), vagy 180 mikrogramm/ttkg bólust követően 1,3 mikrogramm/ttkg/perc infúzió (180/1,3) volt.
Az infúzió adását a kórházból történő elbocsátásig, a koszorúér artériás bypass graft műtétig (CABG) vagy akár 72 óráig adták, attól függően, hogy melyik következett be előbb. Ha PCI-t végeztek, az eptifibatid infúziót folytatták a beavatkozás után 24 órán át, és így az infúzió maximális időtartama 96 óra lehetett.

A 180/1,3 vizsgálati kart a protokollban előírt időközi elemzés után megszüntették, ugyanis kiderült, hogy a két aktív gyógyszerrel kezelt betegcsoportban nagyjából azonos a vérzés gyakorisága.

A betegeket a vizsgálati központban szokványos klinikai előírásoknak megfelelően kezelték, ennek megfelelően központonként és országonként különbözött az angiographia, a PCI és a CABG gyakorisága. A PURSUIT résztvevőinek 13%-át kezelték PCI-vel az eptifibatid infúzió ideje alatt; e betegek mintegy felének koszorúereibe stenteket helyeztek be, 87%-uk gyógyszeres kezelésben részesült (nem végeztek PCI-t az eptifibatid infúzió ideje alatt).

A betegek túlnyomó többsége (naponta egyszer 75-325 mg) acetilszalicilsavat is kapott.
A kezelőorvos belátása szerint frakcionálatlan heparint is alkalmaztak, rendszerint 5000 E intravénás bolusban, majd 1000 E/óra folyamatos infúzióban. A heparin kezeléssel 50-70 másodperc közé igyekeztek beállítani az aktivált parciális thromboplastin időt. A randomizálást követő 72 órán belül összesen 1250 betegnél végeztek PCI-t, és ezekben az esetekben az intravénás frakcionálatlan heparinnal az aktivált alvadási időt (ACT) 300-350 másodperc között tartották.

A vizsgálat elsődleges végpontja a bármilyen okból vagy újabb myocardialis infarktusból (MI) származó halál volt a randomizálást követő 30 napon belül (az értékelést egy Klinikai Esemény Bizottság [Clinical Events Comittee; CEC] végezte, amely előtt a beteg besorolása nem volt ismert). A MI komponensnek a meghatározás szerint tünetmentesnek kellett lennie, és CK-MB enzim emelkedéssel vagy új Q hullám megjelenésével kellett járnia.

A placebóval összehasonlítva a 180/2,0 adagban adott eptifibatid szignifikánsan csökkentette az elsődleges végponti események gyakoriságát (1. táblázat): ez 1000 kezelt beteg esetében 15 esemény prevencióját jelenti.

1. táblázat: Halálozási incidencia/CEC által MI-nak ítélt esemény incidenciája („randomizáció szerint kezelt” populáció)

	Idő
	Placebo
	Eptifibatid
	p-érték

	30 nap
	743/4,697
(15,8 %)
	667/4,680
(14,3 %)
	0,034a


a: placebo és eptifibatid közötti különbség Pearson-féle khi-négyzet tesztje.
Az elsődleges végpontra vonatkozó eredmények elsősorban a myocardialis infarctus előfordulásának tulajdoníthatók. A végponti események gyakoriságának csökkenése az eptifibatidet kapó betegeknél már a kezelés elején (az első 72 ‑ 96 órában) észlelhető volt és ez a csökkenés 6 hónapon át fennmaradt, a mortalitásra kifejtett bármilyen jelentős hatás nélkül.

Az eptifibatid-kezelés azon betegek számára a legelőnyösebb, akik esetében a heveny anginás panaszok jelentkezését követő 3 ‑ 4 napos időszakban jelentős a myocardiális infarctus kialakulásának veszélye.
Epidemiológiai vizsgálatok eredményei alapján a következő kockázati tényezők fennállása esetén nagyobb a cardiovascularis szövődmények gyakorisága:
-	életkor
-	tachycardia vagy hypertonia
-	perzisztáló vagy ismétlődő angina pectoris
-	kifejezett EKG-elváltozások (különösen az ST-szakasz rendellenességei)
-	a myocardialis enzimek és markerek (pl. CK-MB, troponinok, stb.) aktivitásának fokozódása, valamint
-	szívelégtelenség.

A PURSUIT‑vizsgálatot olyan időszakban végezték, amikor az akut coronaria-szindrómák standard kezelése a thrombocyta ADP‑receptor (P2Y12) antagonisták alkalmazását és a coronaria stentek rutinszerű használatát illetően eltért a jelenlegitől.

ESPRIT-vizsgálat
Az ESPRIT (a thrombocyta IIb/IIIa receptor fokozott szupressziója eptifibatid kezeléssel) egy kettős vak, randomizált, placebokontrollos vizsgálat volt (n = 2064) intracoronariás stenteléssel végzett nem sürgős PCI-re kerülő betegek körében.

Minden beteg a rutin standard kezelést kapta, valamint randomszerűen vagy placebót vagy eptifibatidet (2 bólus adag 180 mikrogramm/ttkg-mal és folyamatos infúzió a kórházból történő távozásig vagy maximum 18 ‑ 24 óráig).

Az első bólust és az infúziót szimultán kezdték el, közvetlenül a PCI beavatkozás előtt, és a második bólus 10 perccel az első után következett. Az infúzió sebessége 2,0 mikrogramm/ttkg/perc volt azoknál a betegeknél, akiknek a szérum kreatininszintje  175 mikromol/l volt, és 1,0 mikrogramm/ttkg/perc azoknál, akiknek a szérum kreatininértéke 175 mikromol/l és 350 mikromol/l között volt.

A vizsgálat eptifibatid szárnyában gyakorlatilag az összes beteg kapott acetilszalicilsavat (99,7%), és 98,1%-uk kapott valamilyen tienopiridint (95,4%-ban klopidogrel, és 2,7%-ban tiklopidin) A PCI napján, a katéterezés előtt a betegek 53,2%-a kapott valamilyen tienopiridint (klopidogrel 52,7% tiklopidin 0,5%) – általában telítő dózisként (300 mg-ot vagy többet). A placebo szárny ezzel összehasonlítható volt (acetilszalicilsav 99,7%, klopidogrel 95,9%, tiklopidin 2,6%).

Az ESPRIT-vizsgálatban a heparint a PCI alatt egyszerűsített módszerrel adták, ami egy 60 egység/ttkg kezdő bólusból állt, és a cél ACT 200 ‑300 másodperc volt. A vizsgálat elsődleges végpontja a halál (H), MI, sürgős stentelt ér revascularisatio (UTVR) és a GP IIb/IIIa inhibitorral végzett életmentő akut antithrombotikus kezelés (RT) volt a besorolást követő 48 órán belül.

A MI meghatározása a CK-MB központi laboratóriumi kritériumai alapján történt. Ehhez a diagnózishoz a PCI beavatkozást követő 24 órában a CK-MB értékeknek legalább kétszer kellett meghaladniuk a normál felső határának háromszorosát, így a CEC jóváhagyása nem volt szükséges. A MI-t a vizsgálói jelentés CEC általi jóváhagyását követően is lehetett jelenteni.

Az elsődleges végpontelemzés [a halál, MI, a sürgős stentelt ér revascularisatio (UTVR) és a thrombolitikus segítség (TBO) négyes összetétele 48 óránál] az eptifibatid csoportban 37%-os relatív és 3,9%-os abszolút csökkenést mutatott (6,6% esemény szemben a 10,5%-kal, p = 0,0015). Az elsődleges végpontra vonatkozó eredmények főként az enzimatikus - a PCI után a szívenzimek korai emelkedésével meghatározott - MI előfordulásában észlelt csökkenésnek tulajdoníthatók (a 92 MI-ból 80 a placebo csoportban, az 56 MI-ból pedig 47 az eptifibatid csoportban). Az ilyen enzimatikus MI klinikai jelentősége még ellentmondásos.

Hasonló eredményeket kaptak a 30. napon értékelt másodlagos végpontokon; a halál, MI és UTVR hármas összetétele, valamint a halál és az MI még jelentősebb kombinációja.

A végponti események gyakoriságának csökkenése az eptifibatidet kapó betegeknél a kezelés korai szakaszában jelentkezett. Ezt követően további javulás 1 évig nem volt.

A vérzési idő megnyúlása
Az eptifibatid intravénás bólusban és infúzióban történő adás a vérzési idő 5-szörös megnyúlását okozza. A megnyúlás gyorsan normalizálódik az infúzió leállítását követően, és a vérzési idő körülbelül 6 (2-8) óra alatt tér vissza a kiindulási értékre. Ha monoterápiaként adják, az eptifibatidnek nincs mérhető hatása a prothrombin időre (PT) vagy az aktivált parciális thromboplastin időre (aPPT).

EARLY ACS vizsgálat
Az EARLY ACS (Early Glycoprotein IIb/IIIa Inhibition in Non-ST-segment Elevation Acute Coronary Syndrome [korai glikoprotein IIb/IIIa gátlás nem‑ST elevációs akut coronaria szindrómában]) vizsgálat az eptifibatid korai, rutinszerű alkalmazását hasonlította össze placebóval (eptifibatid késleltetett, átmeneti alkalmazásával kísérve a szívkatéteres laborban), antithrombotikus kezeléssel (acetilszalicilsav, nem frakcionált heparin, bivalirudin, fondaparinux vagy alacsony molekulatömegű heparin) kombinálva, nagy kockázatú NSTE ACS betegeknél. A vizsgálati gyógyszer 12‑96 órás alkalmazását követően invazív stratégiát terveztek további kezelés céljából. A betegek végül kaphattak konzervatív gyógyszeres kezelést, kerülhettek koszorúér bypass graft műtétre (CABG) vagy percután coronaria intervencióra (PCI). Az EU‑ban jóváhagyott adagolástól eltérően, a vizsgálatban a vizsgálati gyógyszert kétszeri bolusban alkalmazták (10 perces időeltéréssel) az infúzió előtt.

Ezen nagy kockázatú, optimálisan kezelt NSTE ACS populációban, akiket invazív stratégia szerint kezeltek, a korai rutinszerű eptifibatid‑kezelés nem eredményezte 96 órán belül a halálozási arányból, myocardialis infarctusból (MI), sürgős revaszkularizációt igénylő visszatérő ischaemiából (RI‑UR) és a thrombolitikus segítségből (TBO - thrombolytic bail-out) álló elsődleges kompozit végpont statisztikailag szignifikáns csökkenését, összevetve a késleltetett, átmeneti eptifibatid adagolással (9,3% a korai eptifibatid‑csoportban vs 10,0% a késleltetett, átmeneti eptifibatid adagolás mellett; esélyhányados = 0,920; 95%‑os CI = 0,802-1,055; p = 0,234). A GUSTO‑skála szerinti súlyos/életet veszélyeztető vérzés nem volt gyakori, és hasonló volt mindkét kezelési csoportban (0,8%). A GUSTO‑skála szerinti közepesen súlyos vagy súlyos/életetveszélyes vérzés szignifikánsan gyakrabban fordult elő korai rutin eptifibatid alkalmazás esetén (7,4% vs 5,0% a késleltetett, átmeneti eptifibatid adagolás mellett; p < 0,001). Hasonló különbséget figyeltek meg a TIMI‑skála szerinti súlyos vérzés vonatkozásában (118 [2,5%] korai rutinszerű kezelés vs 83 [1,8%] a késleltetett, átmeneti alkalmazás esetén; p = 0,016). 

Az eptifibatid korai rutinszerű alkalmazása nem mutatott statisztikailag szignifikáns előnyt sem a konzervatív gyógyszeres kezelésben részesülő betegek alcsoportjában, sem a PCI‑re vagy CABG‑re kerülő betegek invazív beavatkozás előtti gyógyszeres kezelési periódusa alatt.

Az EARLY ACS vizsgálat egy post hoc analízisében a közepesen súlyos vesekárosodásban szenvedő betegeknél alkalmazott dóziscsökkentés haszon/kockázat aránya nem egyértelmű. Az elsődleges végpont eseményrátája 11,9% volt azoknál a betegeknél, akik csökkentett dózist (1 mikroramm/ttkg/perc) kaptak, szemben azoknál a betegeknél megfigyelt 11,2%‑kal, akik a szokásos dózist (2 mikroramm/ttkg/perc) kapták, miközben az eptifibatidet a korai rutinszerű módon alkalmazták (p = 0,81). Késleltetett átmeneti eptifibatid adagolás mellett az eseményráta 10% volt azoknál a betegeknél, akik csökkentett dózist kaptak, szemben a szokásos dózisban részesült betegeknél észlelt 11,5%‑kal (p = 0,61). TIMI-skála szerinti súlyos vérzés a csökkentett dózist (1 mikroramm/ttkg/perc) kapó betegek 2,7%‑ánál fordult elő, szemben a standard dózist (2 mikroramm/ttkg/perc) kapó betegeknél megfigyelt 4,2%‑kal, miközben az eptifibatidet a korai rutinszerű módon alkalmazták (p = 0,36). Az eptifibatid késleltetett átmeneti alkalmazás esetén a TIMI-skála szerinti súlyos események gyakorisága 1,4% vs 2,0% volt a csökkentett illetve a szokásos dózist kapó betegeknél (p = 0,54). Nem figyeltek meg érdemi eltéréseket a súlyos vérzéses események előfordulásában a GUSTO skála alkalmazása esetén.

5.2	Farmakokinetikai tulajdonságok

Felszívódás
Az eptifibatid farmakokinetikája lineáris és a dózissal arányos a 90-250 mikrogramm/ttkg bólus adagok, és 0,5-3,0 mikrogramm/ttkg/perc infúziós sebesség esetén. 

Eloszlás
2,0 mikrogramm/ttkg/perc infúzió esetén az egyensúlyi plazma eptifibatid koncentrációk 1,5-2,2 mikrogramm/ml között vannak coronaria betegeknél. Ezek a plazma koncentrációk gyorsan kialakulnak, ha az infúziót 180 mikrogramm/ttkg-os bólus előzi meg. 

Biotranszformáció
Az eptifibatid 25%-ban kötődik az emberi fehérjékhez. Ugyanebben a populációban a plazma felezési ideje körülbelül 2,5 óra, a plazma clearance 55‑80 ml/ttkg/óra és a megoszlási térfogat körülbelül 185-260 ml/ttkg. 

Elimináció
Egészséges önkéntesekben a teljes clearance 50%-áért a renális kiválasztás felelt, és a beadott mennyiség körülbelül 50%-a ürült ki változatlan formában. Közepesen súlyos vagy súlyos vesekárosodásban szenvedő betegeknél (kreatinin-clearance < 50 ml/perc) az eptifibatid-clearance kb. 50%-kal csökken, és az egyensúlyi plazmaszintek mintegy megkétszereződnek.

Szabályszerű farmakokinetikai interakciós vizsgálatot nem végeztek. Azonban egy populációs farmakokinetikai vizsgálatban nem találtak arra utaló bizonyítékot, hogy farmakokinetikai kölcsönhatás lenne az eptifibatid és a következő, egyidejűleg adott gyógyszerek között: amlodipine, atenolol, atropin, kaptopril, kefazolin, diazepam, digoxin, diltiazem, difenhidramin, enalapril, fentanil, furoszemid, heparin, lidokain, lizinopril, metoprolol, midazolam, morfin, nitrátok, nifedipin, és warfarin.

5.3	A preklinikai biztonságossági vizsgálatok eredményei

Az eptifibatiddel végzett toxikológiai vizsgálatok során a következő vizsgálatokat végezték: egyszeri és ismételt dózisú vizsgálatok patkányokon, nyulakon és majmokon, reprodukciós vizsgálatok patkányokon és nyulakon, in vitro és in vivo genetikai toxicitási vizsgálatok, irritációs, túlérzékenységi és antigenitási vizsgálatok. Az ilyen farmakológiai profillal rendelkező gyógyszerek esetében váratlan toxikus hatást nem észleltek, és az eredmények előre mutatták azt a klinikai tapasztalatot, hogy a legfontosabb mellékhatás a vérzés. Az eptifibatid esetében genotoxikus hatást nem figyeltek meg.

A fejlődési rendellenességek vizsgálatára az eptifibatide-t folyamatos infúzióban adták vemhes patkányoknak napi 72 mg/ttkg/nap-ig terjedő összdózisban (ez körülbelül négyszerese az ajánlott, testfelszínre számított maximális emberi napi dózisnak), és vemhes nyulaknak napi 36 mg/ttkg/nap-ig terjedő összdózisban (ez körülbelül négyszerese az ajánlott, testfelszínre számított maximális emberi napi dózisnak). Ezek a vizsgálatok az eptifibatide termékenységet vagy a magzatot károsító hatását nem mutatták ki. Olyan állatfajokban végzett reprodukciós vizsgálatok, amelyekben az eptifibatide farmakokinetikája az emberéhez hasonló, nem állnak rendelkezésre. Ezért ezek a vizsgálatok nem alkalmasak arra, hogy az eptifibatide reproduktív funkciókra kifejtett toxicitását értékeljék (lásd 4.6 pontban).

Az eptifibatide rákkeltő hatását hosszú időtartamú vizsgálatokban nem értékelték.


6.	GYÓGYSZERÉSZETI JELLEMZŐK

6.1	Segédanyagok felsorolása

Citromsav-monohidrát
Nátrium-hidroxid
Injekcióhoz való víz

6.2	Inkompatibilitások

Az Eptifibatide Accord inkompatibilis furoszemiddel.

Kompatibilitási vizsgálatok hiányában az Eptifibatide Accord kizárólag a 6.6  pontban felsorolt gyógyszerekkel keverhető.

6.3	Felhasználhatósági időtartam

3 év.

6.4	Különleges tárolási előírások

Hűtőszekrényben (2°C – 8°C) tárolandó. A fénytől való védelem érdekében az eredeti csomagolásban tárolandó. 

6.5	Csomagolás típusa és kiszerelése

1 db 10 ml-es, I. típusú üvegből készült injekciós üveg, butil- gumidugóval és lepattintható alumínium kupakkal lezárva.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A fizikai és kémiai kompatibilitási vizsgálatok azt mutatják, hogy az Eptifibatide Accord közös infúziós szereléken keresztül adható atropin szulfáttal, dobutaminnal, heparinnal, lidokainnal, meperidinnel, metoprolollal, midazolammal, morfinnal, nitroglicerinnel, szöveti plazminogén aktivátorral, vagy verapamillal. Az Eptifibatide Accord kémialiag és fizikailag kompatibilis 0,9%-os nátrium-klorid infúzióval és 5%-os glükózzal Normosol R-ben, kálium-kloriddal vagy anélkül, 20°C –25°C-on tárolva legfeljebb 92 óráig. Összetételének részleteit illetően kérjük, olvassa el a Normosol R alkalmazási előírását.

Felhasználás előtt az injekciós üveg tartalmát ellenőrizni kell. Nem használható fel, ha részecskék láthatók benne vagy elszíneződött. Az alkalmazás alatt az Eptifibatide Accord oldatot nem kell fénytől védeni. 

A felbontás után fel nem használt gyógyszert meg kell semmisíteni.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

7.	A FORGALOMBA HOZATALI ENGEDÉLY JOGOSULTJA

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

8.	A FORGALOMBA HOZATALI ENGEDÉLY SZÁMA 

EU/1/15/1065/002


9. A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2016. január 11.
A forgalomba hozatali engedély legutóbbi megújításának dátuma: 2020. szeptember 30


10.	A SZÖVEG ELLENŐRZÉSÉNEK DÁTUMA

A gyógyszerről részletes információ az Európai Gyógyszerügynökség internetes honlapján (http://www.ema.europa.eu/.) található.

A. 	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ(K)

A gyártási tételek végfelszabadításáért felelős gyártó neve és címe


Accord Healthcare Polska Sp.z o.o.,
ul. Lutomierska 50,95-200 Pabianice, Lengyelország	

Accord Healthcare single member S.A.
64th Km National Road Athens, Lamia, Schimatari, 32009, Görögország

Az érintett gyártási tétel végfelszabadításáért felelős gyártó nevét és címét a gyógyszer betegtájékoztatójának tartalmaznia kell.


B.	FELTÉTELEK VAGY KORLÁTOZÁSOK AZ ELLÁTÁS ÉS HASZNÁLAT KAPCSÁN

Korlátozott érvényű orvosi rendelvényhez kötött gyógyszer (lásd I. Melléklet: Alkalmazási előírás, 4.2 pont).


C.	A FORGALOMBA HOZATALI ENGEDÉLY EGYÉB FELTÉTELEI ÉS KÖVETELMÉNYEI  

· Időszakos gyógyszerbiztonsági jelentések (Periodic safety update report, PSUR)

Erre a készítményre a PSUR-okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.


D.	FELTÉTELEK VAGY KORLÁTOZÁSOK A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓAN

· Kockázatkezelési terv 

A forgalomba hozatali engedély jogosultja (MAH) kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:
1. ha az Európai Gyógyszerügynökség ezt indítványozza;
1. ha a kockázatkezelési rendszerben változás történik, főként azt követően, hogy olyan új információ érkezik, amely az előny/kockázat profil jelentős változásához vezethet, illetve (a biztonságos 	gyógyszeralkalmazásra vagy kockázat-minimalizálásra irányuló) újabb, meghatározó eredmények születnek.

























III.  MELLÉKLET

CÍMKESZÖVEG ÉS BETEGTÁJÉKOZTATÓ
























A. CÍMKESZÖVEG


	A KÜLSŐ CSOMAGOLÁSON FELTÜNTETENDŐ ADATOK

DOBOZ




	1.	 1.	A GYÓGYSZER NEVE



Eptifibatide Accord 0,75 mg/ml oldatos infúzió
eptifibatid


	2.	2.	HATÓANYAG(OK) MEGNEVEZÉSE



Az oldatos infúzió 0,75 mg eptifibatidet tartalmaz milliliterenként.

Egy 100 ml-es injekciós üveg 75 mg eptifibatidet tartalmaz.


	3.	3.	SEGÉDANYAGOK FELSOROLÁSA



Segédanyagok: Citromsav-monohidrát, nátrium-hidroxid, injekcióhoz való víz.


	4.	4.	GYÓGYSZERFORMA ÉS TARTALOM



Oldatos infúzió

1 db 100 ml-es injekciós üveg 


	5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)



Intravénás alkalmazásra.
Használat előtt olvassa el a mellékelt betegtájékoztatót!


	6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI



A gyógyszer gyermekektől elzárva tartandó!


	7.	7.	TOVÁBBI FIGYELMEZTETÉS(EK), AMENNYIBEN SZÜKSÉGES




	8.	8.	LEJÁRATI IDŐ



EXP:


	9.	9.	KÜLÖNLEGES TÁROLÁSI ELŐÍRÁSOK



Hűtőszekrényben tárolandó (2°C – 8°C).

A fénytől való védelem érdekében az eredeti csomagolásban tárolandó.


	10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN




	11.	11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME



Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

	12.	12.	A FORGALOMBA HOZATALI ENGEDÉLY SZÁMA(I)



EU/1/15/1065/001


	13.	13.	A GYÁRTÁSI TÉTEL SZÁMA



Lot:


	14.	14.	A GYÓGYSZER RENDELHETŐSÉGE 




	15.	15.	AZ ALKALMAZÁSRA VONATKOZÓ UTASÍTÁSOK




	15.	16.	BRAILLE ÍRÁSSAL FELTÜNTETETT INFORMÁCIÓK



Braille írás feltüntetése alól felmentve. 



17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC:
SN:
NN:


	A KÖZVETLEN CSOMAGOLÁSI EGYSÉGEKEN FELTÜNTETENDŐ ADATOK

100 ML-ES INJEKCIÓS ÜVEG CÍMKÉJE




	1.	1.	A GYÓGYSZER NEVE



Eptifibatide Accord 0,75 mg/ml oldatos infúzió


	2.	2.	HATÓANYAG(OK) MEGNEVEZÉSE



Egy 100 ml-es injekciós üveg 75 mg eptifibatidet tartalmaz milliliterenként.


	3.	3.	SEGÉDANYAGOK FELSOROLÁSA



Segédanyagok: Citromsav-monohidrát, nátrium-hidroxid, injekcióhoz való víz.


	4.	4.	GYÓGYSZERFORMA ÉS TARTALOM



Oldatos infúzió
100 ml


	5.	5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)



Intravénás alkalmazásra.
Használat előtt olvassa el a mellékelt betegtájékoztatót!


	6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI



A gyógyszer gyermekektől elzárva tartandó!


	7.	7.	TOVÁBBI FIGYELMEZTETÉS(EK), AMENNYIBEN SZÜKSÉGES




	8.	8.	LEJÁRATI IDŐ



EXP:


	9.	9.	KÜLÖNLEGES TÁROLÁSI ELŐÍRÁSOK



Hűtőszekrényben tárolandó (2°C – 8°C).
A fénytől való védelem érdekében az eredeti csomagolásban tárolandó.


	10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN




	11.	11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME



Accord 


	12.	12.	A FORGALOMBA HOZATALI ENGEDÉLY SZÁMA(I)



EU/1/15/1065/001


	13.	13.	A GYÁRTÁSI TÉTEL SZÁMA



Lot:


	14.	14.	A GYÓGYSZER RENDELHETŐSÉGE 




	15.	15.	AZ ALKALMAZÁSRA VONATKOZÓ UTASÍTÁSOK




	15.	16.	BRAILLE ÍRÁSSAL FELTÜNTETETT INFORMÁCIÓK




	
A KÜLSŐ CSOMAGOLÁSON FELTÜNTETENDŐ ADATOK

DOBOZ




	1.	1.	A GYÓGYSZER NEVE



Eptifibatide Accord 2 mg/ml oldatos injekció
eptifibatid


	2.	2.	HATÓANYAG(OK) MEGNEVEZÉSE



Az oldatos injekció 2 mg eptifibatidet tartalmaz milliliterenként.

Egy 10 ml-es injekciós üveg 20 mg eptifibatidet tartalmaz.


	3.	3.	SEGÉDANYAGOK FELSOROLÁSA



Segédanyagok: Citromsav-monohidrát, nátrium-hidroxid, injekcióhoz való víz.


	4.	4.	GYÓGYSZERFORMA ÉS TARTALOM



Oldatos injekció

1 db 10 ml-es injekciós üveg 


	5.	5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)



Intravénás alkalmazásra.

Használat előtt olvassa el a mellékelt betegtájékoztatót!


	6.	6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI



A gyógyszer gyermekektől elzárva tartandó!


	7.	7.	TOVÁBBI FIGYELMEZTETÉS(EK), AMENNYIBEN SZÜKSÉGES




	8.	8.	LEJÁRATI IDŐ



EXP:


	9.	9.	KÜLÖNLEGES TÁROLÁSI ELŐÍRÁSOK



Hűtőszekrényben tárolandó (2°C – 8°C).

A fénytől való védelem érdekében az eredeti csomagolásban tárolandó.


	10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN




	11.	11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME



Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

	12.	12.	A FORGALOMBA HOZATALI ENGEDÉLY SZÁMA(I)



EU/1/15/1065/002 


	13.	13.	A GYÁRTÁSI TÉTEL SZÁMA



Lot:


	14.	14.	A GYÓGYSZER RENDELHETŐSÉGE 





	15.	15.	AZ ALKALMAZÁSRA VONATKOZÓ UTASÍTÁSOK




	15.	16. BRAILLE ÍRÁSSAL FELTÜNTETETT INFORMÁCIÓK



Braille írás feltüntetése alól felmentve. 



17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC:
SN:
NN:


	A KIS KÖZVETLEN CSOMAGOLÁSI EGYSÉGEKEN MINIMÁLISAN FELTÜNTETENDŐ ADATOK

10 ML-ES INJEKCIÓS ÜVEG CÍMKÉJE




	1.	1.	A GYÓGYSZER NEVE ÉS AZ ALKALMAZÁS MÓDJA(I)


	
Eptifibatide Accord 2 mg/ml oldatos injekció
eptifibatid

Intravénás alkalmazásra


	2.	2.	AZ ALKALMAZÁSSAL KAPCSOLATOS TUDNIVALÓK




	3.	3.	LEJÁRATI IDŐ



EXP:


	4.	4.	A GYÁRTÁSI TÉTEL SZÁMA



Lot:


	5.	5.	A TARTALOM SÚLYRA, TÉRFOGATRA, VAGY EGYSÉGRE VONATKOZTATVA



20 mg/10 ml 


	5.	6.        EGYÉB INFORMÁCIÓK































B. BETEGTÁJÉKOZTATÓ

Betegtájékoztató: Információk a beteg számára

Eptifibatide Accord 0,75 mg/ml oldatos infúzió
eptifibatid

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
-	Tartsa meg a betegtájékoztatót, mert a benne szereplő információkra a későbbiekben is szüksége lehet.
-	További kérdéseivel forduljon kezelőorvosához, a kórházi gyógyszerészhez vagy a 	gondozását 	végző egészségügyi szakemberhez.
· Ha Önnél bármilyen mellékhatás jelentkezik, tájékoztassa erről kezelőorvosát, a kórházi gyógyszerészt vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1.	Milyen típusú gyógyszer az Eptifibatide Accord és milyen betegségek esetén alkalmazható?
2.	Tudnivalók az Eptifibatide Accord alkalmazása előtt
3.	Hogyan kell alkalmazni az Eptifibatide Accordot?
4.	Lehetséges mellékhatások
5.	Hogyan kell az Eptifibatide Accordot tárolni?
6.	A csomagolás tartalma és egyéb információk


1.	Milyen típusú gyógyszer az Eptifibatide Accord és milyen betegségek esetén alkalmazható?

Az Eptifibatide Accord egy vérlemezkeaggregáció-gátló gyógyszer, ami segít megelőzni a véralvadékok kialakulását.

Olyan felnőtteknél alkalmazzák, akiknél súlyos koszorúér-elégtelenség jelentkezik, amit a közelmúltban, spontán kialakult mellkasi fájdalomként határoznak meg, melyhez kóros elektrokardiogram vagy biológiai eltérések társulnak. Rendszerint acetilszalicilsavval és nem frakcionált heparinnal együtt adagolják.


2.	Tudnivalók az Eptifibatide Accord alkalmazása előtt

Ne alkalmazza az Eptifibatide Accordot:
-	ha allergiás az eptifibatidre vagy a gyógyszer (6. pontban felsorolt) egyéb összetevőjére. 
-	ha a közelmúltban a gyomorból, belekből, hólyagból vagy egyéb szervekből származó vérzése volt, ha például vért látott a székletében vagy a vizeletében (a menstruációs vérzést kivéve) az elmúlt 30 napban.
-	ha szélütése volt az elmúlt 30 napban, vagy vérzéses szélütése volt bármikor (győződjön meg róla, hogy kezelőorvosa tisztában van azzal, hogy Önnek volt valaha szélütése).
-	ha agydaganata volt, vagy olyan betegségben szenved, amely érinti az agy körüli ereket.
-	ha nagyobb műtéte vagy súlyos sérülése volt az elmúlt 6 hétben.
-	ha jelenleg vagy korábban vérzési problémája volt.
-	ha jelenleg vagy korábban véralvadási zavara vagy alacsony vérlemezke száma volt.
-	ha jelenleg vagy korábban súlyos hipertóniája (magasvérnyomás-betegsége) volt.
-	ha jelenleg vagy korábban súlyos vese- vagy májproblémái voltak.
-	ha Önt már kezelték olyan típusú más gyógyszerrel, mint az Eptifibatide Accord.

Kérjük, mondja el kezelőorvosának, ha Önnél ezek közül az állapotok közül bármelyik előfordult. Ha bármilyen kérdése van, kérdezze meg kezelőorvosát, a kórházi gyógyszerészt vagy a gondozását végző egészségügyi szakembert.

Figyelmeztetések és óvintézkedések:
-	Az Eptifibatide Accord csak felnőtt, kórházban fekvő betegek kezelésére ajánlott kardiológiai intenzív részlegen.
-	Az Eptifibatide Accord nem alkalmazható gyermekeknél és 18 év alatti serdülőknél.

Az Eptifibatide Accord‑kezelés előtt és alatt az Öntől vett vérmintákat ellenőrizni fogják, mint biztonsági intézkedés a váratlan vérzés lehetőségének korlátozására.
Az Eptifibatide Accord alkalmazása idején gondosan ellenőrizni fogják Önnél a szokatlan vagy váratlan vérzések jeleit.

	Az Eptifbatide Accord alkalmazása előtt beszéljen kezelőorvosával, a kórházi gyógyszerésszel vagy a gondozását végző egészségügyi szakemberrel.

Egyéb gyógyszerek és az Eptifibatide Accord
A más gyógyszerekkel lehetséges kölcsönhatások elkerülése érdekében feltétlenül tájékoztassa kezelőorvosát, a kórházi gyógyszerészt vagy a gondozását végző egészségügyi szakembert a jelenleg vagy a nemrégiben szedett, valamint szedni tervezett egyéb gyógyszereiről, beleértve a vény nélkül kapható készítményeket is. Ez különösen a következőkre vonatkozik:
-	vérhígítók (orális véralvadásgátlók, vagyis antikoagulánsok) vagy
-	a vérrögképződést gátló gyógyszerek, köztük a warfarin, dipiridamol, tiklopidin, acetilszalicilsav (kivéve azokat, amelyeket az Eptifibatide Accord‑kezelés részeként kap).

Terhesség, szoptatás és termékenység
Az Eptifibatide Accord alkalmazása terhesség alatt általában nem ajánlott. Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával. Kezelőorvosa mérlegelni fogja a terhesség alatti Eptifibatide Accord‑kezelés Ön számára várható előnyét, összevetve a gyermeke számára várható kockázattal.

Ha Ön gyermeket szoptat, a kezelés időtartamára a szoptatást fel kell függeszteni.

Az Eptifibatide Accord nátriumot tartalmaz
Ez a gyógyszer üvegenként 172 mg nátriumot tartalmaz, (ami a konyhasó fő alkotója). Ez a mennyiség megfelel a felnőtteknek ajánlott napi maximális nátriumbevitel 8,6%-ának.

3.	Hogyan kell alkalmazni az Eptifibatide Accordot?

Az Eptifibatide Accordot a vénájába fogja kapni, közvetlen injekció, majd ezt követő (csepp) infúzió formájában. Az Önnek adott adag az Ön testtömegén alapul. A javasolt adag 180 mikrogramm/kg bolusban (gyors intravénás injekcióban), amit 2 mikrogramm/kg/perc sebességű (csepp) infúzió követ legfeljebb 72 órán át. Ha Önnek vesebetegsége van, az infúzió adagját 1 mikrogramm/kg/percre csökkenthetik.

Ha Önnél perkután koszorúér-beavatkozást (PCI) végeznek az Eptifibatide Accord‑kezelés alatt, az intravénás oldatot 96 órán át kaphatja.

Önnek acetilszalicilsavat és heparint is kell kapnia (ha az Ön esetében nem ellenjavallottak).

Ha bármilyen további kérdése van a készítmény alkalmazásával kapcsolatban, kérdezze meg kezelőorvosát, a kórházi gyógyszerészt vagy a gondozását végző egészségügyi szakembert.


4.	Lehetséges Mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. 

Nagyon gyakori mellékhatások
10-ből több mint 1 beteget érinthet
· kisebb vagy nagyobb vérzések (pl. a vizeletben, székletben vagy hányadékban jelentkező vér, vagy sebészeti beavatkozásnál jelentkező vérzés). 
· vérszegénység (a vörös vértestek számának csökkenése).

Gyakori mellékhatások
10-ből legfeljebb 1 beteget érinthet
· vénagyulladás.

Nem gyakori mellékhatások
100-ból legfeljebb 1 beteget érinthet
· a vérlemezkék (a véralvadáshoz fontos alakos elemek) számának csökkenése.
· az agyi vérkeringés csökkenése.

Nagyon ritka mellékhatások
10 000-ből legfeljebb 1 beteget érinthet
· súlyos vérzés (pl. vérzés a hasüregben vagy az agyban és tüdővérzés).
· halált okozó vérzés.
· a vérlemezkék (a véralvadáshoz fontos alakos elemek) számának súlyos mértékű csökkenése.
· bőrkiütés (pl. csalánkiütés).
· hirtelen jelentkező súlyos allergiás reakció.

Ha a vérzés bármilyen jeleit észleli, azonnal értesítse kezelőorvosát, a kórházi gyógyszerészt vagy a gondozását végző egészségügyi szekembert. Nagyon ritkán súlyos és végzetes kimenetelű vérzés alakult ki. Biztonsági intézkedések - beleértve a vérének ellenőrzését és az egészségügyi szakemberek által végzett gondos ellenőrzést - megelőzik ezek előfordulását. 

Ha Önnél súlyos allergiás reakció vagy csalánkiütés jelentkezik, azonnal értesítse kezelőorvosát, a kórházi gyógyszerészt vagy a gondozását végző egészségügyi szekembert.

Az ilyen típusú kezelést igénylő betegekben esetlegesen előforduló egyéb események közé tartoznak olyanok, amelyek az alapbetegséggel állnak összefüggésben, mint például a gyors vagy szabálytalan szívverés, az alacsony vérnyomás, a sokk vagy a szívmegállás.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, a kórházi gyógyszerészt vagy a gondozását végző egészségügyi szekembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell az Eptifibatide Accordot tárolni?

A gyógyszer gyermekektől elzárva tartandó! 

A kartondobozon és az injekciós üvegen feltüntetett lejárati idő (EXP:) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Hűtőszekrényben (2°C – 8°C) tárolandó.

A fénytől való védelem érdekében az injekciós üveg az eredeti csomagolásban tárolandó. Azonban az alkalmazás alatt az Eptifibatide Accord oldatot nem kell fénytől védeni.

Felhasználás előtt az injekciós üveg tartalmát ellenőrizni kell.
Az Eptifibatide Accord nem használható fel, ha részecskék láthatók benne vagy elszíneződött.

A felbontás után a fel nem használt gyógyszert meg kell semmisíteni.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg a kórházi gyógyszerészt, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz az Eptifibatide Accord?
· A hatóanyaga az eptifibatid. 
· Eptifibatide Accord 0,75 mg/ml: Az oldatos infúzió 0,75 mg eptifibatidet tartalmaz milliliterenként. Egy 100 ml‑es injekciós üveg oldatos infúzió 75 mg eptifibatidet tartalmaz.
· Egyéb összetevők: citromsav-monohidrát, nátrium-hidroxid és injekcióhoz való víz.

Milyen az Eptifibatide Accord külleme és mit tartalmaz a csomagolás?
Eptifibatide Accord 0,75 mg/ml oldatos infúzió: 
100 ml-es injekciós üveg, csomagonként egy injekciós üveg.

Eptifibatide Accord 0,75 mg/ml: A tiszta, színtelen oldatot 100 ml-es injekciós üveg tartalmazza, amely butil gumidugóval és lepattintható alumínium kupakkal van lezárva.

A forgalomba hozatali engedély jogosultja és a gyártó

A forgalomba hozatali engedély jogosultja:

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

Gyártó:


Accord Healthcare Polska Sp.z o.o.,
ul. Lutomierska 50,95-200 Pabianice, Lengyelország	

Accord Healthcare single member S.A.
64th Km National Road Athens, Lamia, Schimatari, 32009, Görögország

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

AT / BE / BG / CY / CZ / DE / DK / EE / ES / FI / FR / HR / HU / IE / IS / IT / LT / LV / LU / MT / NL / NO / PL / PT / RO / SE / SI / SK

Accord Healthcare S.L.U. 
Tel: +34 93 301 00 64 

EL 
Win Medica Α.Ε.
Τel: +30 210 74 88 821

A betegtájékoztató legutóbbi felülvizsgálatásnak dátuma: <{ÉÉÉÉ/HH}>


A gyógyszerről részletes információ az Európai Gyógyszerügynökség internetes honlapján (http://www.ema.europa.eu/) található.


Betegtájékoztató: Információk a beteg számára

Eptifibatide Accord 2 mg/ml oldatos injekció
eptifibatid

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
-	Tartsa meg a betegtájékoztatót, mert a benne szereplő információkra a későbbiekben is szüksége lehet.
-	További kérdéseivel forduljon kezelőorvosához, a kórházi gyógyszerészhez, vagy a 	gondozását végző egészségügyi szakemberhez.
·  Ha Önnél bármilyen mellékhatás jelentkezik, tájékoztassa erről kezelőorvosát, a kórházi gyógyszerészt vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1.	Milyen típusú gyógyszer az Eptifibatide Accord és milyen betegségek esetén alkalmazható?
2.	Tudnivalók az Eptifibatide Accord alkalmazása előtt
3.	Hogyan kell alkalmazni az Eptifibatide Accordot?
4.	Lehetséges mellékhatások
5	Hogyan kell az Eptifibatide Accordot tárolni?
6.	A csomagolás tartalma és egyéb információk


1.	Milyen típusú gyógyszer az Eptifibatide Accord és milyen betegségek esetén alkalmazható?

Az Eptifibatide Accord egy vérlemezke-aggregáció-gátló gyógyszer, ami segít megelőzni a véralvadékok kialakulását.

Olyan felnőtteknél alkalmazzák, akiknél súlyos koszorúér-elégtelenség jelentkezik, amit a közelmúltban, spontán kialakult mellkasi fájdalomként határoznak meg, melyhez kóros elektrokardiogram vagy biológiai eltérések társulnak. Rendszerint acetilszalicilsavval és nem frakcionált heparinnal együtt adagolják.


2.	Tudnivalók az Eptifibatide Accord alkalmazása előtt

Ne alkalmazza az Eptifibatide Accordot:
-	ha allergiás az eptifibatidre vagy a gyógyszer (6. pontban felsorolt) egyéb összetevőjére.
-	ha a közelmúltban a gyomorból, belekből, hólyagból vagy egyéb szervekből származó vérzése volt, ha például vért látott a székletében vagy a vizeletében (a menstruációs vérzést kivéve) az elmúlt 30 napban.
-	ha szélütése volt az elmúlt 30 napban, vagy vérzéses szélütése volt bármikor (győződjön meg róla, hogy kezelőorvosa tisztában van azzal, hogy Önnek volt valaha volt szélütése).
-	ha agydaganata volt, vagy olyan betegségben szenved, amely érinti az agy körüli ereket.
-	ha nagyobb műtéte vagy súlyos sérülése volt az elmúlt 6 hétben.
-	ha jelenleg vagy korábban vérzési problémája volt.
-	ha jelenleg vagy korábban véralvadási zavara vagy alacsony vérlemezke száma volt.
-	ha jelenleg vagy korábban súlyos hipertóniája (magasvérnyomás-betegsége) volt.
-	ha jelenleg vagy korábban súlyos vese- vagy májproblémái voltak.
-	ha Önt már kezelték olyan típusú más gyógyszerrel, mint az Eptifibatide Accord.

Kérjük, mondja el kezelőorvosának, ha Önnél ezek közül az állapotok közül bármelyik előfordult. Ha bármilyen kérdése van, kérdezze meg kezelőorvosát, a kórházi gyógyszerészt, vagy a gondozását végző egészségügyi szakembert.

Figyelmeztetések és óvintézkedések:
-	Az Eptifibatide Accord csak felnőtt, kórházban fekvő betegek kezelésére ajánlott, kardiológiai intenzív részlegen.
-	Az Eptifibatide Accord nem alkalmazható gyermekeknél és 18 év alatti serdülőknél.
	
Az Eptifibatide Accord-kezelés előtt és alatt az Öntől vett vérmintákat ellenőrizni fogják, mint biztonsági intézkedés a váratlan vérzés lehetőségének korlátozására.
Az Eptifibatide Accord alkalmazása idején gondosan ellenőrizni fogják Önnél a szokatlan vagy váratlan vérzések jeleit.

Az Eptifibatide Accord alkalmazása előtt beszéljen kezelőorvosával, a kórházi gyógyszerésszel vagy a gondozását végző egészségügyi szakemberrel.

Egyéb gyógyszerek és az Eptifibatide Accord
A más gyógyszerekkel lehetséges kölcsönhatások elkerülése érdekében feltétlenül tájékoztassa kezelőorvosát vagy a kórházi gyógyszerészt vagy a gondozását végző egészségügyi szakembert a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható készítményeket is. Ez különösen a következőkre vonatkozik:
-	vérhígítók (orális véralvadásgátlók vagyis antikoagulánsok) vagy
-	a vérrögképződést gátló gyógyszerek, köztük a warfarin, dipiridamol, tiklopidin, acetilszalicilsav (kivéve azokat, amelyeket az Eptifibatide Accord‑kezelés részeként kap).

Terhesség, szoptatás és termékenység
Az Eptifibatide Accord alkalmazása terhesség alatt általában nem ajánlott. Ha Ön terhes vagy szoptat, illetve, ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával. Kezelőorvosa mérlegelni fogja a terhesség alatti Eptifibatide Accord‑kezelés Ön számára várható előnyét, összevetve a gyermeke számára várható kockázattal.

Ha Ön gyermeket szoptat, a kezelés időtartamára a szoptatást fel kell függeszteni.

Az Eptifibatide Accord nátriumot tartalmaz
Ez a gyógyszer üvegenként 34,5 mg nátriumot tartalmaz, (ami a konyhasó fő alkotója). Ez a mennyiség megfelel a felnőtteknek javasolt napi maximális nátriumbevitel 1,7%-ának.


3.	Hogyan kell alkalmazni az Eptifibatide Accordot?

Az Eptifibatide Accordot a vénájába fogja kapni, közvetlen injekció, majd ezt követő (csepp) infúzió formájában. Az Önnek adott adag az Ön testtömegén alapul. A javasolt adag 180 mikrogramm/kg bolusban (gyors intravénás injekcióban), amit 2 mikrogramm/kg/perc sebességű (csepp) infúzió követ legfeljebb 72 órán át. Ha Önnek vesebetegsége van, az infúzió adagját 1 mikrogramm/kg/percre csökkenthetik.

Ha Önnél perkután koszorúér-beavatkozást (PCI) végeznek az Eptifibatide Accord‑kezelés alatt, az intravénás oldatot 96 órán át kaphatja.

Önnek acetilszalicilsavat és heparint is kell kapnia (ha az Ön esetében nem ellenjavallottak).
 
Ha bármilyen további kérdése van a készítmény alkalmazásával kapcsolatban, kérdezze meg kezelőorvosát, a kórházi gyógyszerészt, vagy a gondozását végző egészségügyi szakembert.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Nagyon gyakori mellékhatások 
10-ből több mint 1 beteget érinthet
· kisebb vagy nagyobb vérzések (pl. a vizeletben, székletben vagy hányadékban jelentkező vér, vagy sebészeti beavatkozásnál jelentkező vérzés). 
· vérszegénység (a vörös vértestek számának csökkenése).

Gyakori mellékhatások 
10-ből legfeljebb 1 beteget érinthet)
· vénagyulladás.

Nem gyakori mellékhatások
100-ból legfeljebb 1 beteget érinthet
· a vérlemezkék (a véralvadáshoz fontos alakos elemek) számának csökkenése.
· az agyi vérkeringés csökkenése.

Nagyon ritka mellékhatások
10000-ből legfeljebb 1 beteget érinthet
· súlyos vérzés (pl. vérzés a hasüregben vagy az agyban, és tüdővérzés).
· halált okozó vérzés.
· a vérlemezkék (a véralvadáshoz fontos alakos elemek) számának súlyos mértékű csökkenése.
· bőrkiütés (pl. csalánkiütés).
· hirtelen jelentkező súlyos allergiás reakció.

Ha a vérzés bármilyen jeleit észleli, azonnal értesítse kezelőorvosát, a kórházi gyógyszerészt vagy a gondozását végző egészségügyi szakembert. Nagyon ritkán súlyos és végzetes kimenetelű vérzés alakult ki. Biztonsági intézkedések - beleértve a vérének ellenőrzését és az egészségügyi szakemberek által végzett gondos ellenőrzést - megelőzik ezek előfordulását.

Ha Önnél súlyos allergiás reakció vagy csalánkiütés jelentkezik, azonnal értesítse kezelőorvosát, a kórházi gyógyszerészt vagy a gondozását végző egészségügyi szakembert.

Az ilyen típusú kezelést igénylő betegekben esetlegesen előforduló egyéb események közé tartoznak olyanok, amelyek az alapbetegséggel állnak összefüggésben, mint például a gyors vagy szabálytalan szívverés, az alacsony vérnyomás, a sokk vagy a szívmegállás.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell az Eptifibatide Accordot tárolni?

A gyógyszer gyermekektől elzárva tartandó! 

A kartonon és az injekciós üvegen feltüntetett lejárati idő (EXP:) után ne alkalmazza ezt a gyógyszert. A lejárati idő a megadott hónap utolsó napjára vonatkozik.

Hűtőszekrényben (2°C – 8°C) tárolandó.

A fénytől való védelem érdekében az injekciós üveg az eredeti csomagolásban tárolandó. Azonban az alkalmazás alatt az Eptifibatide Accordot nem kell fénytől védeni.

Felhasználás előtt az injekciós üveg tartalmát ellenőrizni kell.
Az Eptifibatide Accord nem használható fel, ha részecskék láthatók benne vagy elszíneződött.

A felbontás után a fel nem használt gyógyszert meg kell semmisíteni.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg a kórházi gyógyszerészt, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz az Eptifibatide Accord?
· A hatóanyaga az eptifibatid. 
· Eptifibatide Accord 2 mg/ml: Az oldatos injekció 2 mg eptifibatidet tartalmaz milliliterenként. Egy 10 ml‑es injekciós üveg oldatos injekció 20 mg eptifibatidet tartalmaz.
· Egyéb összetevők: citromsav-monohidrát, nátrium-hidroxid és injekcióhoz való víz.

Milyen az Eptifibatide Accord külleme és mit tartalmaz a csomagolás?
Eptifibatide Accord 2 mg/ml oldatos injekció: 10 ml-es injekciós üveg, csomagonként egy injekciós üveg.

Eptifibatide Accord 2 mg/ml: A tiszta, színtelen oldatot 10 ml-es injekciós üveg tartalmazza, amely butil gumidugóval és lepattintható alumínium kupakkal van lezárva.

A forgalomba hozatali engedély jogosultja és a gyártó

A forgalomba hozatali engedély jogosultja:

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanyolország

Gyártó:


Accord Healthcare Polska Sp.z o.o.,
ul. Lutomierska 50,95-200 Pabianice, Lengyelország	

Accord Healthcare single member S.A.
64th Km National Road Athens, Lamia, Schimatari, 32009, Görögország

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

AT / BE / BG / CY / CZ / DE / DK / EE / ES / FI / FR / HR / HU / IE / IS / IT / LT / LV / LU / MT / NL / NO / PL / PT / RO / SE / SI / SK

Accord Healthcare S.L.U. 
Tel: +34 93 301 00 64 

EL 
Win Medica Α.Ε.
Τel: +30 210 74 88 821

A betegtájékoztató legutóbbi felülvizsgálatának dátuma: <{ÉÉÉÉ/HH}>


A gyógyszerről részletes információ az Európai Gyógyszerügynökség internetes honlapján (http://www.ema.europa.eu/) található.

